Η Εθνική Ομάδα Αμεα με 22 αθλητές και αθλήτριες, συμμετείχε στο Παγκόσμιο Πρωτάθλημα στίβου ''Ντόχα 2015'' που πραγματοποιήθηκε, στην Ντόχα την πρωτεύουσα του Κατάρ, από τις 22/10-2/11/2015 κατέλαβε την 19η θέση ανάμεσα σε 96 χώρες που έλαβαν μέρος.\nΗ ελληνική αποστολή συγκέντρωσε οκτώ μετάλλια και συγκεκριμένα τρία χρυσά, δύο ασημένια και τρία χάλκινα. Ο απολογισμός χρυσών μεταλλίων είναι ο δεύτερος καλύτερος για τον ελληνικό στίβο μετά το 2006 στο Άσεν της Ολλανδίας, ενώ υπολείπεται κατά ένα από το συνολικό αριθμό μεταλλίων (9) που κατέκτησε τόσο πριν από δύο χρόνια στην Γαλλία όσο και το 2011 στη Νέα Ζηλανδία. Εκτός από τα χρυσά μετάλλια, ο ελληνικός στίβος κατέλαβε δύο τέταρτες, επτά πέμπτες, τέσσερις έκτες, τέσσερις έβδομες και δύο όγδοες θέσεις, ενώ εξασφάλισε και τέσσερις θέσεις (ως χώρα) για τους Παραολυμπιακούς Αγώνες «Ρίο 2016».\nΗ κατάταξη των Ελλήνων αθλητών και αθλητριών, καθώς και οι επιδόσεις τους, στο 7ο Παγκόσμιο Πρωτάθλημα «Ντόχα 2015»:\nΔήμητρα Κοροκίδα (σφαίρα 53) 4.36μ. ΝΠΡ\nΜανώλης Στεφανουδάκης (ακοντισμός 54) 28.45μ.\nΣε Τζον Φερνάντες (σφαιροβολία 53) 8.35μ. ΝΡΕυρ.\nΒαγγέλης Καναβός (τριπλούν 20) 13.70μ. ΝΠΡ\nΔημήτρης Σενικίδης (σφαιροβολία 20) 14.45μ. ΝΠΡ\nΔημήτρης Ζησίδης (σφαιροβολία 32) 7.79μ.\nΓιώργος Κωστάκης (τριπλούν 47) 13.89μ.\nΑνθή Λιάγκου (σφαιροβολία 33) 4.85μ.\nΧρήστος Κουτούλιας (μήκος 47) 6.58μ.\nΜιχάλης Σεΐτης (400μ. 43) 50.93\nΕυστράτιος Νικολαίδης (σφαιροβολία 20) 13.89μ.\nΣτέλλα Σμαραγδή (μήκος 47) 5.32μ. πανελλήνιο ρεκόρ\nΒαλασία Κυργιοβανάκη (σφαίρα 20) 11.87μ.\nΚωνσταντίνος Καμάρας (μήκος 38) 5.66μ.\nΜιλτιάδης Κυριακίδης (σφαιροβολία 44) 14.45μ.\nΙωάννης Καλαϊτζής (τριπλούν 20) 12.33μ.\nΚαπέλλας, Κουτούλιας, Κωστάκης, Σεΐτης (4Χ100μ. ανδρών 42/47) 45.52 πανελλήνιο ρεκόρ\nΧρήστος Καπέλλας (μήκος 44) 6.39μ.\nΜιχάλης Σεΐτης (100μ. 44) 11.43 πανελλήνιο ρεκόρ\nΑναστάσιος Πετρόπουλος (μήκος 36) 5.01μ.\nΗλίας Ναλμπάντης (σφαίρα 55) 10.78μ.\nΜιλτιάδης Κυριακίδης (δισκοβολία F44) 40.97μ.\nΝίκος Γονιός (σφαιροβολία 32) 6.72μ.\nΧρήστος Κουτούλιας (τριπλούν 47) 13.37μ.\nΝίκος Γονιός (κορίνα 32) 25.94μ.\nΔημήτρης Ζησίδης (κορίνα 32) 23.90μ.\nΓιώργος Κωστάκης (μήκος 47) 6.39μ.\nΗ Στέλλα Σμαραγδή στα προκριματικά των 100μ. κατηγορίας 47 πήρε την 5η θέση στη σειρά της με επίδοση 13.44 που αποτελεί νέο πανελλήνιο ρεκόρ.\nΤέλος, την 14η θέση της τελικής κατάταξης στην δισκοβολία 56 πήρε ο Ηλίας Ναλμπάντης όπως και ο Κωνσταντίν Βέλτσι στο μήκος 44, ενώ οι Γιώργος Βαγιανόπουλος και Βαγγέλης Καναβός είχαν τρεις άκυρες προσπάθειες σε σφαιροβολία 36 και μήκος 20 αντίστοιχα με αποτέλεσμα να μείνουν εκτός κατάταξης.\nΜε τα οκτώ μετάλλια στην Ντόχα, ο ελληνικός στίβος έφτασε τα 53 από το 1998 και συγκεκριμένα 13 χρυσά, 18 ασημένια και 22 χάλκινα. Η πλειοψηφία των ελληνικών μεταλλίων προέρχεται από το αγώνισμα της σφαιροβολίας.\nΘερμά συγχαρητήρια στους αθλητές μας για τη μεγάλη παγκόσμια διάκριση τους!!!\nΕΞΕΤΑΣΗ ΜΑΘΗΤΩΝ ΜΕ ΑΝΑΠΗΡΙΕΣ ΚΑΙ ΕΙΔΙΚΕΣ ΕΚΠΑΙΔΕΥΤΙΚΕΣ ΑΝΑΓΚΕΣ ΣΤΑ ΕΙΔΙΚΑ ΜΑΘΗΜΑΤΑ\nΥΠΟΥΡΓΙΚΗ ΑΠΟΦΑΣΗ ΜΕΤΑΦΟΡΑ ΘΕΣΕΩΝ ΦΟΙΤΗΣΗΣ ΔΗΜΟΣΙΩΝ ΥΠΑΛΛΗΛΩΝ κ.α.\n«ΣΥΓΝΩΜΗ» ΖΗΤΑΕΙ Ο ΔΗΜΗΤΡΗΣ ΜΠΟΥΡΑΝΤΑΣ ΑΠΟ ΧΙΛΙΑΔΕΣ ΠΑΙΔΙΑ ΓΙΑ ΤΟ ΒΙΒΛΙΟ ΤΟΥ ΑΟΔΕ…\nΦΟΙΤΗΣΗ ΕΙΔΙΚΟΥ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ ΚΛΑΔΩΝ Τ.Ε. ΣΤΗΝ Α.Σ.ΠΑΙ.Τ.Ε.\nΤΑ ΞΕΣΠΑΣΜΑΤΑ ΘΥΜΟΥ ΑΥΞΑΝΟΥΝ ΤΟΝ ΚΙΝΔΥΝΟ ΕΓΚΕΦΑΛΙΚΟΥ Η ΕΜΦΡΑΓΜΑΤΟΣ ΣΤΟ ΕΠΟΜΕΝΟ ΔΙΩΡΟ\nΝΕΟΣ ΑΡΙΘΜΟΣ ΚΛΗΣΗΣ 11770 (ΕΠΙΛΟΓΗ 4) ΓΙΑ ΠΛΗΡΟΦΟΡΙΕΣ ΚΑΙ ΥΠΟΒΟΛΗ ΑΙΤΗΣΕΩΝ ΣΤΟ ΚΟΙΝΩΝΙΚΟ ΟΙΚΙΑΚΟ ΤΙΜΟΛΟΓΙΟ\nΚΕΝΕΣ ΟΡΓΑΝΙΚΕΣ ΘΕΣΕΙΣ ΕΙΔΙΚΟΥ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ (Ε.Ε.Π.) ΚΑΙ ΕΙΔΙΚΟΥ ΒΟΗΘΗΤΙΚΟΥ ΠΡΟΣΩΠΙΚΟΥ (Ε.Β.Π.)ΓΙΑ ΜΕΤΑΘΕΣΕΙΣ ΣΕ Σ.Μ.Ε.Α.Ε. ΚΑΙ ΚΕ.Δ.Δ.Υ. ΓΙΑ ΤΟ ΣΧ. ΕΤΟΣ 2014-2015\nΚΩΔΙΚΑΣ ΚΑΤΑΣΤΑΣΗΣ ΔΗΜΟΣΙΩΝ ΠΟΛΙΤΙΚΩΝ ΔΙΟΙΚΗΤΙΚΩΝ ΥΠΑΛΛΗΛΩΝ ΚΑΙ ΥΠΑΛΛΗΛΩΝ Ν.Π.Δ.Δ\nΠΑΝΕΛΛΑΔΙΚΕΣ ΔΕΙΤΕ ΤΑ ΘΕΜΑΤΑ ΠΟΥ «ΕΠΕΣΑΝ» ΣΕ ΑΡΧΑΙΑ ΕΛΛΗΝΙΚΑ ΚΑΙ ΜΑΘΗΜΑΤΙΚΑ\nΜΕΓΑ ΣΚΑΝΔΑΛΟ ΣΕ ΕΞΕΛΙΞΗ ΣΤΟ ΥΠΟΥΡΓΕΙΟ ΠΑΙΔΕΙΑΣ ΚΑΙ ΤΟ ΙΕΠ ΣΤΙΣ ΠΛΑΤΕΣ 25.000 ΕΚΠΑΙΔΕΥΤΙΚΩΝ !\nΕΛΛΗΝΑΣ ΜΑΘΗΤΗΣ ΓΥΜΝΑΣΙΟΥ ΒΡΑΒΕΥΕΤΑΙ ΣΕ ΠΑΓΚΟΣΜΙΟ ΔΙΑΓΩΝΙΣΜΟ ΠΟΙΗΣΗΣ\nΟ ΜΕΣΟΣ ΜΙΣΘΟΣ ΣΤΗΝ ΕΛΒΕΤΙΑ ΕΙΝΑΙ 5.100 ΕΥΡΩ\nSITES ΓΙΑ ΝΑ ΒΡΕΙΤΕ ΔΟΥΛΕΙΑ ΣΤΟ ΕΞΩΤΕΡΙΚΟ ΑΠΟ ΤΗΝ ΕΛΛΑΔΑ\nΠΑΠΑΓΕΩΡΓΙΟΥ ΘΕΟΧΑΡΗΣ ''ΝΕΕΣ ΔΙΑΓΝΩΣΤΙΚΕΣ ΚΑΙ ΘΕΡΑΠΕΥΤΙΚΕΣ ΤΕΧΝΙΚΕΣ ΓΙΑ ΤΗΝ ΑΝΤΙΜΕΤΩΠΙΣΗ ΤΗΣ ΥΠΟΓΟΝΙΜΟΤΗΤΑΣ''\nΠΑΡΑΛΟΓΟ ΜΑΘΗΤΗΣ ΣΤΗ ΣΙΚΙΝΟ "ΠΡΟΒΙΒΑΣΤΗΚΕ" ΑΠΟ ΤΗΝ Ε΄ ΔΗΜΟΤΙΚΟΥ ΣΤΗΝ… Β΄ ΔΗΜΟΤΙΚΟΥ\nΠΑΡΟΥΣΙΑΣΗ ΤΟΥ 9oυ ΕΙΔΙΚΟΥ ΔΗΜΟΤΙΚΟΥ ΑΘΗΝΩΝ\nΥΠΟΥΡΓΕΙΟ ΕΣΩΤΕΡΙΚΩΝ ΤΑ ΑΠΟΤΕΛΕΣΜΑΤΑ ΤΩΝ ΕΚΛΟΓΩΝ 2014 ΣΕ ΟΛΗ ΤΗΝ ΕΛΛΑΔΑ\nΣΤΕ ΝΟΜΙΜΗ ΚΑΙ ΣΥΝΤΑΓΜΑΤΙΚΗ Η ΕΠΙΣΤΡΑΤΕΥΣΗ ΤΩΝ ΕΚΠΑΙΔΕΥΤΙΚΩΝ\nΟΙ 15 ΤΡΟΠΟΛΟΓΙΕΣ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΠΟΥ ΨΗΦΙΣΤΗΚΑΝ\nΗ ΛΕΚΤΙΚΗ ΒΙΑ ΕΙΝΑΙ ΙΔΙΑ ΜΕ ΤΗΝ ΣΩΜΑΤΙΚΗ ΒΙΑ\nΗ ΕΥΤΥΧΙΣΜΕΝΗ ΠΑΙΔΙΚΗ ΗΛΙΚΙΑ ΣΤΗΡΙΖΕΙ ΤΗΝ ΕΝΗΛΙΚΙΩΣΗ\nΤΡΑΠΕΖΑ ΘΕΜΑΤΩΝ ΚΑΙ ΓΙΑ ΜΑΘΗΤΕΣ ΤΩΝ ΕΠΑΛ\nΕΚΠΑΙΔΕΥΣΗ ΕΤΣΙ ΔΙΑΠΡΕΠΟΥΝ ΦΙΝΛΑΝΔΟΙ ΚΑΙ ΝΟΤΙΟΚΟΡΕΑΤΕΣ\nΤΟ ΕΛΛΗΝΙΚΟ ΑΥΤΟΚΙΝΗΤΟ-ΘΡΥΛΟΣ ΤΟ PONY ΕΠΙΣΤΡΕΦΕΙ ΜΕ ΚΟΣΤΟΣ 7.000 ΕΥΡΩ\nΙΛΙΑΔΑ ΚΑΙ ΟΔΥΣΣΕΙΑ ΤΑ ΚΟΡΥΦΑΙΑ ΚΛΑΣΙΚΑ ΕΡΓΑ ΣΤΟΝ ΚΟΣΜΟ!\nΤΟ ΕΠΙΔΟΜΑ ΤΕΚΝΩΝ ΔΕΝ ΘΑ ΦΟΡΟΛΟΓΕΙΤΑΙ\nΠΗΡΕ ΓΙΑ ΠΡΩΤΗ ΦΟΡΑ ΣΥΝΤΑΞΗ ΣΤΑ 116 ΧΡΟΝΙΑ ΤΗΣ\nΣΤΟ «ΜΙΚΡΟΣΚΟΠΙΟ» ΟΙ ΜΟΝΑΔΕΣ ΨΥΧΙΚΗΣ ΥΓΕΙΑΣ


Ο μοναδικός Νομός της Ελλάδας χωρίς Πανεπιστημιακό Τμήμα - Πρώτη Καθημερινή Εφημερίδα\nΟ μοναδικός Νομός της Ελλάδας χωρίς Πανεπιστημιακό Τμήμα\n15 Απριλίου, 2021 09:40\nΘα γίνει η Ηλεία\nΟ μοναδικός Νομός της Ελλάδας χωρίς Πανεπιστημιακό Τμήμα θα γίνει η Ηλεία σε περίπτωση που η κυβέρνηση αποφασίσει να καταργήσει τη Μουσειολογία και να μεταφέρει τη Γεωπονία στο Μεσσολόγι.\nΑκόμα και ο Νομός Χαλκιδικής, που δεν έχει τυπικά Τμήμα, φιλοξενεί το Πανεπιστημιακό Δάσος Ταξιάρχη – Βραστάμων που ανήκει στο ΑΠΘ και αποτελεί τόπο άσκησης των φοιτητών αλλά και δασικής έρευνας. Ενώ, στον ίδιο Νομό υπάρχει και το Ελεύθερο Πανεπιστήμιο Χαλκιδικής.\nΌλοι οι υπόλοιποι Νομοί της Ελλάδας, ηπειρωτικοί και νησιωτικοί έχουν τουλάχιστον ένα Πανεπιστημιακό Τμήμα! Αν αυτή δεν είναι πρωτοπορία για την Ηλεία, τι άλλο θα μπορούσε να είναι;\nΠροηγούμενο άρθροΚαταβολή επιδόματος θέσης ευθύνης σε υπαλλήλους\nΕπόμενο άρθροΗ Κυβέρνηση για μια ακόμη φορά «περνάει κάτω από τον πήχη» που η ίδια έθεσε


Ασκήσεις και Προβλήματα Γεωμετρίας, τόμος πέμπτος: Πέτρος Γ. Τόγκας: metabook: Μεταχειρισμένα βιβλία\nΣυγγραφέας: Πέτρος Γ. Τόγκας\nΕκδόσεις: Πέτρου Γ. Τόγκα\nΚατηγορίες: Σχολικά βιβλία και βοηθήματα, Γεωμετρία\nΠέτρου Γ. Τόγκα: Ασκήσεις και Προβλήματα ΓΕΩΜΕΤΡΙΑΣ, Τόμος Πέμπτος. Εκδοσις Δωδεκάτη. Χωρίς χρονολογία (περί το 1970). Διαστάσεις 14χ21, σελίδες 11... Περισσότερα\nΠέτρου Γ. Τόγκα: Ασκήσεις και Προβλήματα ΓΕΩΜΕΤΡΙΑΣ, Τόμος Πέμπτος. Εκδοσις Δωδεκάτη. Χωρίς χρονολογία (περί το 1970). Διαστάσεις 14χ21, σελίδες 113, χαρτόδετο. Περιέχει τις ασκήσεις 2003-2238 (Στερεομετρία), της Θεωρητικής Γεωμετρίας του συγγραφέα, με τις λύσεις τους. Αριστο Λιγότερα\nΑκοπο αριστη κατασταση βιτρίνας\nΑκοπο αριστη κατασταση βιτρίνας Λιγότερα\nΔιανυσματικος λογισμος και αναλυτική Γεωμετρία Τομ.α\nΤα μαθηματικά σήμερα: εισαγωγή στην ανάλυση Ι\nHermann Athen - Heinz Griesel ...


Αυτά είναι τα σημεία δειγματοληψίας για rapid tests που θα λειτουργήσουν αύριο - Kanali 6\nΤο Υπουργείο Υγείας ενημερώνει ότι για αύριο, 10 Δεκεμβρίου 2020, οι μονάδες δειγματοληψίας για τον έλεγχο του γενικού πληθυσμού θα βρίσκονται στα ακόλουθα σημεία:\nΛεμεσός Πλατεία Γρηγόρη Αυξεντίου (έξω από το Διοικητήριο) 8.30 π.μ.-5 μ.μ.\nΧώρος στάθμευσης υπεραγοράς Σκλαβενίτη Columbia, Γερμασόγεια 8.30 π.μ.-5 μ.μ.\nLimassol Shopping Centre, Πολεμίδια (υπόγειος χώρος στάθμευσης, πρώην Ορφανίδης) 9 π.μ.-5 μ.μ.\nΧώρος στάθμευσης Οικονομίδη (δίπλα από Public) 8.30 π.μ.-5 μ.μ.\nΧώρος στάθμευσης πίσω από το Δημοτικό Μέγαρο Αθηένου 8.30 π.μ.-5 μ.μ.\nΔιασταύρωση Λεωφόρων Σταυρού και Ιωσήφ Χατζηιωσήφ, Στρόβολος (μπροστά από Coffee Island) 12 μ.-5 μ.μ.\nΧώρος στάθμευσης υπεραγοράς Ιωαννίδη, Ανθούπολη 8.30 π.μ.-5 μ.μ.\nΠάφος Χώρος στάθμευσης υπεραγοράς Παπαντωνίου, Πάφος 8.30 π.μ.-5 μ.μ.\nΑμμόχωστος Δημαρχείο Δερύνειας 8.30 π.μ.-5 μ.μ.\nΑΠΟΕΛ: Δέκα νέα θετικά κρούσματα


Τι λένε Αγάθωνας - Η. Κόζας μετά την πρώτη πρόβα στο Μάλμε | Star.gr\nΤι λένε Αγάθωνας - Η. Κόζας μετά την πρώτη πρόβα στο Μάλμε\nΠώς ένιωσαν όταν ανέβηκαν στη σκηνή της Eurovision;\nΕντυπωσιασμένοι και έτοιμοι δηλώνουν οι Koza Mostra και ο Αγάθωνας, μετά την πρώτη πρόβα του «Alcohol Is Free» στη σκηνή της Eurovision!\n«Έπρεπε να προσέχουμε ένα σκαλοπάτι που υπάρχει στη σκηνή, αλλά το βρήκαμε και τέρμα τα δίφραγκα. Του πήραμε τον αέρα, με την δεύτερη, τρίτη φορά τελείωσε. Είμαστε πανέτοιμοι!», είπε ο ρεμπέτης, προσθέτοντας πως το τρικ με τα LED στα μουσικά όργανα ήταν ιδέα της χορογράφου Μαρίας Λυραράκη.\nΑστειευόμενος, ο Αγάθωνας είπε ότι στις συνεντεύξεις δεν θα μιλάει επειδή δεν ξέρει Αγγλικά, αλλά μόνο θα... γελάει όταν γίνεται κάποιο αστείο, ενώ πρόσθεσε πως η γυναίκα του έμεινε σπίτι για να προσέχει το νοικοκυριό.\n«Εμείς προσαρμοζόμαστε παντού, δεν έχουμε πρόβλημα. Ήταν πολύ όμορφα και όλα είναι στημένα και οργανωμένα πολύ καλά», είπε από την πλευρά του ο «εγκέφαλος» των Koza Mostra.\nΌπως πρόσθεσε ο Ηλίας Κόζας, η ελληνική αποστολή δεν δίνει σημασία στα στοιχήματα: «καλά κάνετε και βλέπετε τα προγνωστικά. Μας ενδιαφέρει να πάμε καλά, αλλά δεν θα παίξουμε αυτό το παιχνίδι γιατί είναι άλλος ο σκοπός μας. Εμείς ήρθαμε εδώ για να μας δείτε και να χαρείτε κι εμείς να το χαρούμε και να χαρούμε όλοι μαζί».


Ξάνθη: Η... τρίτη μεταγραφή και ο Ρενέλα στην έξοδο | Gazzetta\nΣτο μέτωπο των αποχωρήσεων, εκτός από την επικείμενη λύση συμβολαίου του Σοφιάν Καντά, ο οποίος δεν αγωνίστηκε, από το ρόστερ αναζητείται λύση και με τον Βιντσέντζο Ρενέλα. Άλλωστε η έλευση του Ματίας Κάστρο συνδέεται με την αποχώρηση του 31χρονου Ιταλού επιθετικού. Ο Ρενέλα σε 13 συμμετοχές με την Ξάνθη δεν βρήκε δίχτυα ούτε μια φορά και οι άνθρωποι της ομάδας «δουλεύουν» το θέμα της αποχώρησής του.\nΑν δεν προκύψει κάποια άλλη ανάγκη, στα μεταγραφικά της Ξάνθης ίσως γίνουν σκέψεις για απόκτηση ενός κεντρικού αμυντικού, ωστόσο τη δεδομένη στιγμή επικρατεί ηρεμία. Μάλιστα με την επιστροφή στις προπονήσεις το βάρος θα πέσει εν συνεχεία στο αγωνιστικό με τον Γιώργο Παράσχο και το τεχνικό του επιτελείο να επιδιώκουν τη βελτίωση της εικόνας και την επιστροφή της ομάδας στα θετικά αποτελέσματα με την επανέναρξη του πρωταθλήματος.


Μπλατ: Δεν ήμουν έτοιμος πέρυσι να αποκαλύψω στους παίκτες μου τι είχα\n10:10 πμ, Σαββατο 24 Αυγ 2019 10:10 πμ, Σαββατο 24 Αυγ 2019\nΑδιαμφισβήτητα ο Ντέιβιντ Μπλατ είναι το πρόσωπο των τελευταίων ημερών. Ο προπονητής του Ολυμπιακού μίλησε σε τηλεοπτικό σταθμό του Ισραήλ μετά την αποκάλυψη από τον ίδιο, του προβλήματος υγείας που τον ταλαιπωρεί. Ο κόουτς των Πειραιωτών άνοιξε την καρδιά του στο “Sport5”, το οποίο ταξίδεψε μέχρι την Ελλάδα για να μιλήσει μαζί του. Για το τι του λείπει περισσότερο τώρα πια δήλωσε: «Το κολύμπι και το περπάτημα» ενώ στην συνέχεια πρόσθεσε:\n«Δεν σκέφτηκα ποτέ το τέλος. Είμαι πολύ χαρούμενος γιατί δέχθηκα μεγάλη υποστήριξη από τους ιδιοκτήτες της ομάδας και ολόκληρο το περιβάλλον της. Όταν έμαθα τα νέα δεν αγχώθηκα. Ενημερώθηκα σχετικά με αυτό που έχω, διάβασα και συνέχισα να δουλεύω. Πρέπει να ενημερώνεσαι για τέτοια θέματα, να μαθαίνεις νέα πράγματα. Είναι πολύ σημαντικό. Κάποιοι θέλουν να βοηθήσουν και να μιλήσουν γι αυτό, να συνεισφέρουν με τις γνώσεις που έχουν πάνω στο θέμα. Έμαθα επίσης κάτι για τον εαυτό μου: είναι σημαντικό, όταν έχεις κάποιο πρόβλημα, να είσαι ανοιχτός και να επιτρέπεις στον κόσμο να σε βοηθήσουν».\nΟ Μπλατ μίλησε και για τα προβλήματα που αντιμετωπίζει στην καθημερινότητα του λέγοντας: «Υπάρχουν στιγμές κάθε μέρα, που δεν μπορώ να σηκωθώ εύκολα ή να κινηθώ σωστά. Είναι κάτι ενοχλητικό. Σκέφτομαι όμως «είσαι καλά; μπορείς να κάνεις αυτά που θες;» και μετά το κάνω».\nΌσον αφορά το αν οι παίκτες του γνώριζαν την περσινή σεζόν το πρόβλημα υγείας που είχε, ο Μπλατ είπε: «Πέρυσι, οι παίκτες δεν ήξεραν, δεν ήμουν έτοιμος ακόμη να το αποκαλύψω. Για αρκετό καιρό, προς το τέλος της σεζόν, συνειδητοποίησαν ότι κάτι δεν πήγαινε καλά ή ήταν διαφορετικό. Είδαν ότι ήμουν σε θέση να κοουτσάρω, αλλά σωματικά κάτι πήγαινε λάθος. Δεν θέλω να με λυπούνται. Έχω μια δουλειά να κάνω, κι αυτό θα κάνω».\nΗ αποστολή του Ολυμπιακού για το ματς με τον Αστέρα Τρί...\nΤιμητική πλακέτα στον Ντέιβιντ Μπλατ απένειμε ο Βασίλης...\nΓαβαλάς: Καλή ποδοσφαιρική σεζόν, καλή επιτυχία σε ΠΑΟΚ...\n«Κλείνει» Νίκολιτς ο Ολυμπιακός\nΜαρινάκης: Δώσαμε μεγάλη χαρά στον κόσμο, πρώτος στόχος...\nΟι μεγαλύτερες σε έκταση ευρωπαϊκές νίκες του Ολυμπιακο...


Η Ινδία θα παραλάβει μια πρώτη παρτίδα δόσεων του Sputnik-V την 1η Μαΐου - TheNewspaper.gr\n-177 min. ago-Aναβλήθηκε επ αόριστον η δίκη των τριών κατηγορούμενων για την υπόθεση εικονικών εμβολιασμών\n-158 min. ago-Πέθανε ο Τρικαλινός λογιστής Παύλος Τεντολούρης\n-157 min. ago-Λαμία – Χαρακώθηκε με ξυράφι κι έτρεχε αιμόφυρτος στους δρόμους\n-138 min. ago-Efood – Κλιμακώνουν τις κινητοποιήσεις τους οι διανομείς – «Κοκκίνησε» και πάλι η Αθήνα\n-137 min. ago-Κοροναϊός – Βραζιλία – 699 θάνατοι και πάνω από 19.000 κρούσματα σε 24 ώρες\n-119 min. ago-Γυναικοκτονία στη Ρόδο – Οργή στο twitter για τις προκλητικές δηλώσεις του θείου του δράστη\n-111 min. ago-Ανάσα. Μείωση 50% στα τέλη τραπεζοκαθισμάτων αποφάσισε ο Δήμος Τρικκαίων\n-100 min. ago-Γιατί εγκατέλειψε τον Πέτρο Φιλιππίδη ο δικηγόρος του\n-80 min. ago-Λέσβος – Νεκρός 20χρονος μοτοσικλετιστής σε επαρχιακή οδό\n-79 min. ago-Λευκός Οίκος – Επικαλείται ψυχροπολεμικό νόμο για να λύσει το πρόβλημα με τα τσιπ\nΗ Ινδία, αντιμέτωπη το τελευταίο διάστημα με τη χειρότερη έξαρση της πανδημίας του νέου κορωνοϊού στον πλανήτη, θα παραλάβει μια πρώτη παρτίδα δόσεων του ρωσικού εμβολίου Sputnik-V για τον COVID-19 το Σάββατο 1η Μαΐου, δήλωσε χθες Δευτέρα στο πρακτορείο ειδήσεων Reuters ο επικεφαλής του Ρωσικού Ταμείου Άμεσων Επενδύσεων (RDIF), Κιρίλ Ντμιτρίεφ.\nΗ Ινδία, στην αρπάγη του καταιγιστικού δεύτερου κύματος της πανδημίας του νέου κορωνοϊού, δυσκολεύεται να μειώσει τις μολύνσεις από τον SARS-CoV-2, που σπάνε το ένα παγκόσμιο ρεκόρ πίσω από το άλλο. Τα νοσοκομεία της χώρας έχουν κατακλυστεί και κυβερνήσεις αρκετών χωρών, συμπεριλαμβανομένων της Βρετανίας, των ΗΠΑ και της Γερμανίας, ανακοίνωσαν τις τελευταίες ημέρες πως στέλνουν υλική βοήθεια.\n«Οι πρώτες δόσεις θα παραδοθούν την 1η Μαΐου» ανέφερε ο Ντμιτρίεφ και πρόσθεσε πως ελπίζει ότι θα βοηθήσουν τη χώρα της Ασίας να κάνει ένα βήμα προς την έξοδο από την υγειονομική κρίση που αντιμετωπίζει.\nΤο RDIF έχει ήδη υπογράψει συμφωνίες με πέντε ινδικές φαρμακευτικές βιομηχανίες για την παραγωγή 850 εκατ. δόσεων του RDIF σε ετήσια βάση. Το Ταμείο αναμένει πως η παραγωγή θα φτάσει τις 50 εκατ. δόσεις σε μηνιαία βάση το καλοκαίρι στην Ινδία και κατόπιν θα αυξηθεί περαιτέρω.\nΣτο μεταξύ όμως η χώρα των 1,3 δισ. ψυχών παραμένει βυθισμένη στο χάος, με ασθενείς να υποκύπτουν στα κορεσμένα νοσοκομεία τους εξαιτίας έλλειψης οξυγόνου. Χθες η Ινδία έσπασε για άλλη μια ημέρα το παγκόσμιο ρεκόρ μολύνσεων από τον SARS-CoV-2, καταγράφοντας 352.991 μολύνσεις, και σημείωσε νέο εθνικό ρεκόρ 2.812 θανάτων. Η χώρα θρηνεί τον τέταρτο βαρύτερο απολογισμό της πανδημίας στον κόσμο, με πάνω από 192.000 νεκρούς.\nΟ γενικός διευθυντής του Παγκόσμιου Οργανισμού Υγείας, ο Τέντρος Αντανόμ Γκεμπρεγέσους, χαρακτήρισε χθες την κατάσταση στην Ινδία «παραπάνω κι από σπαρακτική».\nΣτο μεταξύ εξακολουθούν να υπάρχουν ερωτήματα για την επιλεγόμενη «ινδική» παραλλαγή του SARS-CoV-2. Ο ΠΟΥ σημειώνει πως δεν είναι σε θέση να γνωρίζει ακόμη εάν «η αυξημένη θνητότητα» οφείλεται στο ότι η ινδική παραλλαγή προκαλεί «σοβαρότερη» μορφή του COVID-19, στην «εξάντληση των δυνατοτήτων του συστήματος υγείας» εξαιτίας της ταχείας αύξησης του αριθμού των κρουσμάτων, ή «και στα δύο».\nΟι μαθητές της δευτεροβάθμιας εκπαίδευσης θα στραφούν στην εξ αποστάσεως εκπαίδευση λόγω κορωνοϊού\nΗ Βραζιλία ξεπέρασε σε αριθμό επιβεβαιωμένων κρουσμάτων την Ιταλία και την Ισπανία\nΜπολσονάρου – Χωρίς μάσκα μέσα σε πλήθος – Παρότρυνε τον κόσμο να αγοράσει όπλα\nΤουλάχιστον 30 στρατιώτες νεκροί σε επίθεση τζιχαντιστών\nΕντοπίστηκε εστία γρίπης των πτηνών και στη Σουηδία\nΈκκληση για δίκαιη διανομή των εμβολίων\nΝέες συλλήψεις παραγόντων της αντιπολίτευσης στη Μόσχα\nΜεξικό – Τουλάχιστον 16 ασθενείς πνίγηκαν όταν πλημμύρισε το νοσοκομείο που νοσηλευόταν


Naxos Fan: Τα ερείπια του 2ου Δημοτικού Σχολείου Νάξου ξύπνησαν αναμνήσεις\nΤα ερείπια του 2ου Δημοτικού Σχολείου Νάξου ξύπνησαν αναμνήσεις\nΤο θέαμα που αντίκρισαν όσοι πέρασαν πριν από λίγες ημέρες έξω από το 2ο Δημοτικό Σχολείο προκάλεσε ρίγη συγκίνησης και ξύπνησε μνήμες από τα παιδικά τους χρόνια Η εικόνα με τις μπουλντόζες και την άμορφη μάζα από το κατεδαφισμένο κτήριο τους ταξίδεψε πίσω στον χρόνο Με αστραπιαία ταχύτητα η σκέψη τους έτρεξε στο παρελθόν και θυμήθηκε στιγμές και συναισθήματα από τα πρώτα μαθητικά τους βήματα κάνοντας ένα γρήγορο πέρασμα, μια\nτελευταία επίσκεψη, μέσα στις αίθουσες, το προαύλιο και τους χώρους του.....\nιστορικού σχολείου .\nΣτη θέση του ακατάλληλου- εδώ και καιρό - για στέγαση σχολείου θα ανεγερθεί ένα σύγχρονο κτιριακό συγκρότημα με όλες τις απαραίτητες προδιαγραφές που θα είναι ικανό να καλύψει τις ανάγκες της εποχής μας\nΧαρακτηριστική είναι η περιγραφή που μας δίνει ένας από τους μαθητές που φοίτησαν στο 2ο δημοτικό, ο Γιάννης Παπαδόπουλος Με έντονη συγκινησιακή φόρτιση ξετυλίγει ιστορίες και στιγμές που μέχρι τώρα ήταν θαμμένες στη λήθη, επιδιώκοντας με αυτόν τον τρόπο να στείλει ένα τελευταίο αποχαιρετισμό σε ένα αγαπημένο κομμάτι της ζωή μας:\n"Περνώντας από το κέντρο της πόλης είδα φευγαλέα κάτι μπουλντόζες να βρίσκονται στο χώρο του 2o Δημοτικού Σχολείου. Σταμάτησα και κοίταξα καλύτερα. Πραγματικά είδα το 2ο Δημοτικό σχολείο Νάξου να κατεδαφίζεται . Κατεδαφίζονταν αναμνήσεις κάπου 45 χρονών . Μέσα στα αδρανή υλικά ενός άψυχου κτιρίου που κατεδαφίζεται σήμερα κάτω από όλα αυτά τα άμορφα μπάζα είναι χωμένες αναμνήσεις και συναισθήματα που όμως δεν κατέρρευσαν ποτέ και θα βρίσκονται πάντα καλά κρυμμένες στην ψυχή όλων που μαθήτευσαν εκεί. Το βράδυ της ίδιας μέρας συναντήθηκα με τον φίλο μου τον Αποστόλη. Αποκλειστική συντροφιά προς το σχολείο κάθε πρωί. Μεγαλώνοντας στην ίδια γειτονιά πηγαίναμε μαζί κάθε πρωί τις περισσότερες φορές και μ άλλον ένα της γειτονιάς το Γιάννη (δικηγόρος σήμερα) αφού και οι τρεις ήμασταν στην ίδια τάξη. Μοιραία λοιπόν η συνάντηση ήταν και η αφορμή να θυμηθούμε το σχολείο μας που έκλεινε ένα κύκλο ζωής με την ανακατασκευή του. Οι αναμνήσεις σαν ποτάμι ξεχείλισαν τόσο εύκολα και ο ένας διόρθωνε τον άλλο να θυμηθεί την λεπτομέρεια το κάτι παραπάνω. Πήγαινα λοιπόν στο 2ο Δημοτικό Σχολείο Χώρας Νάξου. Ήμουν δηλαδή από τους Νότιους το άλλο μισό ήταν οι Βόρειοι (1ο Δημοτικό). Ήμουν και είμαι πάντα υπερήφανος για το σχολείο μου από τότε με τα κοντά παντελονάκια (που τα φόραγα μέχρι την 6η τάξη –χειμώνα καλοκαίρι) μέχρι και σήμερα . Το δικό μας το σχολείο ήταν το καλύτερο και μπορούσαμε να παίξουμε μέχρι και ξύλο με τους αντιρρησίες τους βόρειους του 1ου . Το μόνο που δεν μπορούσαμε να ανατρέψουμε με τα επιχειρήματά μας ήταν ότι το Β γεννήθηκε πριν το Α και αυτό μας δημιουργούσε μια νομοτελειακή ανακατωσούρα. Το παλεύαμε όμως. Η αλήθεια είναι ότι οι του 1ου μεγαλώνοντας κοντά σε λιμάνι και μπούργο ήταν πιο αλάνια. Εμείς στο εσωτερικό ήμασταν πιο elegant κοντά στο Γυμνάσιο κλπ. Εγώ είχα την τύχη να έχω παρέες κι απ’ τους δύο λόγω της συνεχούς παρουσίας στην παραλία εξαιτίας του καταστήματος του πατέρα μου είχα φίλους κι απ το 1ο. Τότε το 2ο Δημοτικό δεν είχε βέβαια την αρχιτεκτονική ούτε την ιστορική σημασία του 1ου αλλά ήταν διαφορετικό. Ήταν εντυπωσιακό καινούργιο μοντέρνο για την εποχή. Η κτιριακή του δομή σηματοδοτούσε το διαφορετικό της εξέλιξης και του έδινε αξία. Φτάνοντας στο προαύλιο σε υποδέχονταν μία μεγάλη δίφυλλη καγκελόπορτα αν θυμάμαι καλά βαμμένη πρασινοκίτρινη. Έμπαινες μέσα στο προαύλιο στην δεξιά του πλευρά το σκάμμα (ο χώρος άθλησης για τα άλματα). Πεδίο μαχών εκεί έπεφτε το επίσημο ξύλο και γύρω γύρω θεατές. Ήταν η παλαίστρα για την διάκριση του πιο δυνατού και αυτού που μπορούσε να πηδήσει πιο μακριά με η χωρίς φόρα. Το σκάμμα ήταν ο χώρος που είχε απασχολήσει τόσο πολύ τον συγχωρεμένο τον κύριο Χρήστο το φωτογράφο αφού συνεχώς με την ευλογία που τον περιέβαλε διόρθωνε σπασίματα και στραμπουλήγματα που παθαίναμε. Τα δέντρα που σήμερα είναι θεόρατα εκεί εμείς τα φυτέψαμε και τα φροντίζαμε με το αζημίωτο βέβαια-δικαιολογημένη απουσία από τα μαθήματα. Το πότισμα παρ’ ότι ήταν με λάστιχο ήταν πολύ δύσκολο τότε και…. διαρκούσε πολύ ώρα απορώ πως δεν σάπισαν τα δέντρα από το πολύ νερό. Θυμάμαι μια φορά που ποτίζαμε με το φίλο μου το Σταύρο (άλλο μπουμπούκι της περιοχής) ξεκινήσαμε το πρωί ειλικρινά αν δεν μας φωνάζανε στο σχόλασμα ακόμα εκεί θα ήμασταν. Προχωράμε. Στην μπροστινή του όψη οι σκάλες. Φαρδιές και πολλές μαρμάρινες σκάλες. Το μήνυμα ξεκάθαρο μέχρι σήμερα. Αν θέλεις να προοδεύσεις αν θέλεις να αποφοιτήσεις πρέπει ν ανέβεις απ’ τα σκαλιά. Δεξιά απ τις σκάλες σε τσιμεντένιο βάθρο ο σιδερένιος ιστός με την ελληνική σημαία (αυτή με το σταυρό). Έπαρση κανονικά με τον Εθνικό Ύμνο (… άκου να δεις…) Στο προαύλιο υπήρχε επίσης παιδική χαρά με τα θρυλικά όργανα : τραμπάλα, κούνια, τσουλήθρα και πολύζυγο. Δίπλα σε στεγασμένο χώρο οι βρύσες. Αυτές οι βρύσες που παρ’ όλο που κολλάγαμε το στόμα μας πάνω δεν γεμίσαμε μικρόβια ποτέ ίσως περισσότερα αντισώματα. Στον πίσω χώρο του σχολείου εκεί που χτίστηκε το 4Ο πολύ αργότερα ήταν το γήπεδο μας μια μεγάλη αλάνα . Αριστερά από την πρόσοψη και στο ύψος των πάνων αιθουσών ήταν ο κήπος. Το σχολείο συνορεύει με το Κ.Ε.Γ.Ε. Θυμάμαι την αείμνηστη και χαρισματική δασκάλα κυρία Λέλα Περδικάρη να μας στέλνει να πηδάμε τον μαντρότοιχο και ανάμεσα στα κοντά πεύκα τότε να μαζεύουμε σαλιγκάρια από τον κήπο του Κ.Ε.Γ.Ε μετά την βροχή. Ούτε τότε κολλήσαμε καμιά ασθένεια . Μαθήματα Δευτέρα έως και Σάββατο, την Κυριακή υποχρεωτικός εκκλησιασμός. Αν για κάποιο λόγο δεν πήγαινες στην εκκλησία τη Δευτέρα ήσουν στην αναφορά. Όλη η σφαίρα της ζωής μας ήταν το σχολείο. Το κουδούνι χτυπάει. Το μαζεμένο πλήθος κάτω μπροστά από τις σκάλες μοιραία να κοιτάει ψηλά τους δασκάλους που στεκόταν στο πλατύσκαλο και στα σκαλιά. Ένας μαθητής καλείται να κάνει την προσευχή. Στη συνέχεια ο Διευθυντής μας ενημέρωνε για τα τρέχοντα καλά και κακά. Τέλος ανεβαίνουμε προς τις τάξεις. Δεξιά πρώτη ήταν η μεγαλύτερη αίθουσα πολλαπλών χρήσεων είχε μέσα βαλσαμωμένα ερπετά, πτηνά και ζώα καθώς επίσης και τα όργανα φυσικής και χημείας. Δίπλα για τις ανάγκες των καθηγητών είχε φτιαχτεί το λυόμενο γραφείο τους από νοβοπάν. Ακολουθούσαν οι τάξεις και στο βάθος αριστερά οι τουαλέτες. Κυλικείο δεν υπήρχε και θυμάμαι χαρακτηριστικά στο 2o διάλειμμα τον φούρναρη τον Πολυκρέτη (Γιωβάκη) να έρχεται μ εκείνη την τεράστια μαύρη λαμαρίνα να μας μοιράζει κουλούρια (φρατζολάκια νοστιμότατα όπως τα λέγανε δεν ξέρω γιατί «πουλάκια»). Αργότερα στις τελευταίες τάξεις του Δημοτικού αν είχαμε μαζί μας γαριδάκια η σοκολάτα τα ζουπάγαμε στο εσωτερικό τους και τα κάναμε σάντουιτς. Ατελείωτη απόλαυση το προχωρημένο σνακ της εποχής. Αποκριάτικες, Χριστουγεννιάτικες εκδηλώσεις, Γυμναστικές επιδείξεις όλα είχαν την ώρα και τη θέση τους στο σχολείο μας. Είναι τόσο έντονες οι στιγμές του σχολείου που πιστεύω ότι δεν γκρεμίζονται ποτέ όπως και οι περισσότερες φιλίες που γεννιούνται εκεί. Οι δάσκαλοι μας (κυρία Ειρήνη κυρία Κούλα και κύριος Ιάκωβος) θα είναι πάντα στην καρδιά μας και στην σκέψη μας οδηγοί της ζωής μας. Δεν θα αναφερθώ ονομαστικά στους άλλους δασκάλους γιατί δεν έχει νόημα και ίσως ξεχάσω και κάποιους . Το σίγουρο είναι πως υπηρέτησαν το λειτούργημά τους με τον καλύτερο τρόπο. Σίγουρα όλοι μας ήμαστε πολλαπλά κερδισμένοι από το σχολείο μας και ευγνώμονες στους δασκάλους μας. Διάβασα ότι το νέο σχολείο που θα χτιστεί στη θέση του παλιού θα είναι σύμφωνα με τις προδιαγραφές που προβλέπονται ένα σύγχρονο και πλήρες οικοδόμημα ικανό να στεγάσει και να εξυπηρετήσει τις σημερινές ανάγκες και προοπτικές. Όπως είπε ο Κοραής: « Όταν ανοίγει ένα σχολείο κλείνει μια φυλακή » . Προφανώς όχι ότι κλείνει ένα κτίριο φυλακής αλλά ότι το σχολείο απελευθερώνει το νου και διαπαιδαγωγεί των άνθρωπο στις αρετές της ζωής και στην αξιοποίηση του εαυτού του σε βαθμό τέτοιο που δεν θα βλάψει τον ίδιο και τους συνανθρώπους του αλλά θα είναι χρήσιμος και ωφέλιμος."


2017 Fiat 500 Lounge | Spotawheel\n1.242 cc - Βενζίνη - Αυτόματο - 36.794 χλμ\nΑυτό το 500αράκι έχει πλήρες βιβλίο service από εξουσιοδοτημένο συνεργείο της Fiat, είναι 1o χέρι και έχει διανύσει 36.794 επιβεβαιωμένα χλμ. Εξοπλίζεται μεταξύ άλλων με ζάντες αλουμινίου, υπολογιστή ταξιδίου, χειριστήρια τιμονιού, θύρα USB, σύστημα ασφάλισης καθισμάτων isofix, υποδοχή Auxiliary και πανοραμική οροφή. Ελεγμένο με τα πιο αυστηρά κριτήρια και επιλεγμένο ανάμεσα σε πολλά Fiat 500 επειδή είναι ατρακάριστο και σε άψογη μηχανική κατάσταση! Στο προτείνουμε ανεπιφύλακτα γιατί είναι τόσο βολικό για την πόλη αλλά και τόσο χαριτωμένο στην όψη, που θα σε ενθουσιάσει με την πρώτη ματιά!\n108,78 € /έτος\nΠιστοποιημένος Έλεγχος No. 43793\nΚωδικός Ελέγχου: 43793


Υποχρεωτικός εμβολιασμός: Πότε θα ξεκινήσει- Ποιους εργαζόμενους θα αφορά | Fortunegreece.com\nΥποχρεωτικός εμβολιασμός: Πότε θα ξεκινήσει- Ποιους εργαζόμενους θα αφορά\nΔείτε εδώ τη ρύθμιση για τους υποχρεωτικούς εμβολιασμούς\nαβ) είτε Ψηφιακό Πιστοποιητικό COVID-19 της Ε.Ε. (EU Digital COVID Certificate- EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου, η οποία κυρώθηκε με το άρθρο 1 του ν. 4806/2021 με πληροφορίες σχετικά με την κατάσταση του φυσικού προσώπου-κατόχου του όσον αφορά στη νόσηση από τον κορωνοϊό COVID-19 ή βεβαίωση θετικού διαγνωστικού ελέγχου της παρ. 1 του άρθρου 5 της υπ’ αρ. 2650/10.4.2020 (Β΄ 1298) κοινής απόφασης των Υπουργών Υγείας και Επικρατείας ή ισοδύναμο πιστοποιητικό ή βεβαίωση τρίτης χώρας, από όπου προκύπτει η παρέλευση τριάντα (30) ημερών από την ημερομηνία της θετικής διάγνωσης. Στην περίπτωση αυτή η λήξη της σύμβασης ορισμένου χρόνου δεν μπορεί να είναι μεταγενέστερη των έξι (6) μηνών από την ημερομηνία της θετικής διάγνωσης.


Ημερομηνία : 26 Απρ 2019, 03:06\nΘέμα δημοσίευσης: Θρησκείες\nΔημοσιεύτηκε: 16 Νοέμ 2008, 17:27\nΣίβα, ο Βασιλιάς του χορού\nO Σίβα, o ινδός θεός της καταστροφής, είναι επίσης γνωστός ως Ναταράτζα, «ο Βασιλιάς του χορού» -- στα σανσκριτικά «Nata» σημαίνει χορός και «raja» σημαίνει Κύριος / Βασιλιάς. Η εικόνα του Ναταράτζα έλαβε την γνωστή της μορφή στα ορειχάλκινα καλλιτεχνήματα της εποχής της δυναστείας των Τσόλα (Chola ,10ος αι. π.Χ.) και από τότε συνέχισε να κατασκευάζεται από μέταλλο, πέτρα και άλλα υλικά μέχρι σήμερα. Ο Τσόλα Ναταράτζα συχνά λέγεται, πως είναι το ανώτατο επίτευγμα της Ινδικής φιλοσοφίας. Ένας ενδιαφέρον μύθος βρίσκεται πίσω από τη σύλληψη της ιδέας του Σίβα ως Nαταράτζα: σ' ένα πυκνό δάσος στη Νότια Ινδία κατοικούσαν πλήθη από αιρετικούς σοφούς. Προς τα εκεί προχώρησε ο Σίβα για να τους αντικρούσει, συνοδευόμενος από τον Βίσνου μεταμφιεσμένο σε μια πολύ όμορφη γυναίκα. Οι σοφοί άρχισαν να διαφωνούν βιαίως μεταξύ τους, αλλά σύντομα ο θυμός τους στράφηκε προς τον Σίβα και προσπάθησαν να τον καταστρέψουν με διάφορα ξόρκια. Μια τρομακτική τίγρης δημιουργήθηκε μέσα από τις φλόγες της θυσιαστηρίου και όρμησε εναντίον του, αλλά αυτός, χαμογελώντας ευγενικά, την έπιασε και με το νύχι του μικρού του δαχτύλου έγδαρε το δέρμα της και το τύλιξε επάνω του σα μεταξωτό ρούχο! Χωρίς να αποθαρρυνθούν οι σοφοί, ανανέωσαν τις προσφορές τους και δημιούργησαν ένα τερατώδες ερπετό, το οποίο ο Σίβα επίσης έπιασε και το τύλιξε στο λαιμό του σα γιρλάντα. Τότε, άρχισε να χορεύει, αλλά τότε, εξαπέλυσαν εναντίον του ένα ακόμη τέρας με τη μορφή μοχθηρού Τότε, ο θεός πάτησε με το πόδι του πάνω του και έσπασε την πλάτη του πλάσματος, κάνοντας το να σπαρταράει στο έδαφος κι έτσι, με τον τελευταίο του αντίπαλο στο έδαφος, ο Σίβα συνέχισε να χορεύει.νάνου.τέχνης\nΓια να κατανοήσουμε την ιδέα του Ναταράτζα, οφείλουμε να κατανοήσουμε αρχικά, την ιδέα του ίδιου του χορού. Όπως η γιόγκα, ο χορός προκαλεί έκσταση, πνευματική ανάταση και βίωση του Θείου. Στην Ινδία συνεπώς, ο χορός ήκμασε από άκρη σε άκρη μαζί με την αυστηρή ηθική των διαλογιστικών αξιών (νηστεία, απόλυτη εσωστρέφεια κ.λ.π.). Ο Σίβα λοιπόν, ο μέγας Γιόγκι των θεών είναι αναγκαία επίσης ο Κύριος του χορού.\nΈτσι, ο Σίβα Nαταράτζα παρουσιάστηκε αρχικά σε μια σειρά από όμορφα μπρούτζινα αγάλματα στη Νότια Ινδία, μεταξύ του 10ου και 12ου αι. π.Χ. Σε αυτές τις εικόνες, ο Nαταράτζα χορεύει έχοντας κάτω από το δεξί πόδι του μία ξαπλωμένη φιγούρα και το αριστερό πόδι κομψά υψωμένο. Μια κόμπρα ξεδιπλώνεται από τον κάτω δεξιά βραχίονά του, μια ημισέληνος και ένα κρανίο βρίσκονται τοποθετημένα στην κορυφή του κεφαλιού του. Χορεύει μέσα σε μία αψίδα φωτιάς. Αυτός ο χορός λέγεται "ο Χορός της Ευλογίας" (anandatandava). Αυτές οι εικονογραφικές λεπτομέρειες του Ναταράτζα θα πρέπει να ερευνηθούν σύμφωνα με την Ινδική παράδοση και με όρους πολύπλοκης εικονικής αλληγορίας:\nΣτις πιο συνηθισμένες φιγούρες, ο θεός παρουσιάζεται με τέσσερα χέρια. Αυτή η πολλαπλότητα των χεριών αναπαριστά τις τέσσερις κύριες κατευθύνσεις. Κάθε χέρι είτε κρατά ένα αντικείμενο είτε κάνει μία συγκεκριμένη χειρονομία (mudra). Το επάνω δεξιά χέρι κρατάει μία κλεψύδρα τύμπανο, σύμβολο της δημιουργίας. Κτυπά το ρυθμό του σύμπαντος. Το τύμπανο παράγει επίσης, τον ήχο που συνοδεύει το χορό του Σίβα. Συμβολίζει τον ήχο, ως πρώτο στοιχείο του αναπτυσσόμενου σύμπαντος, αφού είναι το πρώτο και το πιο διαχυτικό απ' όλα τα στοιχεία. Η μύθος λέει, πως όταν ο Σίβα έδωσε το δώρο της σοφίας στον ανίδεο Πάνινι Panini, μέγας λόγιος της σανσκριτικής), ο ήχος του τυμπάνου περιέκλειε ολόκληρη τη σανσκριτική γραμματική. Το πρώτο έμμετρο σύγγραμμα της γραμματικής του Πάνινι είναι στην πραγματικότητα, η Σίβα σούτρα (Shiva sutra).\nΤο τύμπανο κλεψύδρα αναπαριστά επίσης, την αρσενική και τη θηλυκή ζωτική αρχή  δυο τρίγωνα εισδύουν το ένα στο άλλο για να σχηματίσουν ένα εξάγωνο. Όταν διαχωρίζονται, το σύμπαν επίσης, διαλύεται. Το αντίθετο χέρι, το επάνω αριστερά, κρατάει στην παλάμη του μια γλώσσα από φλόγες. Η φωτιά είναι το στοιχείο της καταστροφής του κόσμου. Σύμφωνα με την ινδική μυθολογία, στο τέλος του κόσμου, το μέσο αφανισμού θα είναι η φωτιά. Έτσι, η ισορροπία των δύο χεριών απεικονίζει την εξισορρόπηση της δημιουργίας και της καταστροφής. Ο ήχος ενάντια στις φλόγες, η ακατάπαυστη δημιουργία κατ' αντιπαράσταση με την ακόρεστη επιθυμία της εξολόθρευσης. Το δεύτερο δεξί χέρι βρίσκεται σε στάση (mudra) abhaya, που σημαίνει "χωρίς φόβο", μία κίνηση προστασίας, ερμηνεία που συνήθως αποδίδεται σε μια προβαλλόμενη παλάμη .\nΑπεικονίζει το θεό σαν προστάτη.\nΤο αριστερό πόδι είναι σηκωμένο προς το δεξί και το περνά διασταυρώνοντάς το  το κάτω αριστερό χέρι είναι τεντωμένο εγκάρσια στο σώμα και δείχνει το ανασηκωμένο αριστερό πέλμα, αναπαριστώντας έτσι την απελευθέρωση από τον κύκλο της γέννησης και του θανάτου.\nΕνδιαφέρον επίσης, παρουσιάζει, ότι το χέρι που δείχνει το ανασηκωμένο πέλμα βρίσκεται σε μια στάση που μιμείται την προτεταμένη προβοσκίδα του ελέφαντα. Στα σανσκριτικά, αυτό είναι γνωστό ως «η στάση της προβοσκίδας του ελέφαντα» (gaja-hasta-mudra) και είναι σύμβολο του Γκανέσα (Ganesha, ο θεός ελέφαντας που εξαφανίζει όλα τα εμπόδια), γιού του Σίβα Ο Σίβα χορεύει πάνω στο σώμα ενός νάνου apasmara-purusha (ο άνθρωπος της λησμοσύνης), που ενσαρκώνει την άγνοια, την αδιαφορία, την τεμπελιά.\nΗ δημιουργία, στην πραγματικότητα, όλη η δημιουργική ενέργεια είναι δυνατή, μόνο όταν το βάρος της αδράνειας (το αδάμαστο σκότος του σύμπαντος) υπερνικηθεί και εξαφανιστεί. Η εικόνα του Nαταράτζα λοιπόν, κατευθύνει κάθε άτομο να υπερνικήσει τον εφησυχασμό και να περάσει στην δράση. Ο κύκλος της φωτιάς και του φωτός που περικλείει ολάκερη την εικόνα, προσδιορίζει το πεδίο του χορού ως ολάκερο το σύμπαν. Το βάθρο υπό μορφή λωτού πάνω στο οποίο στέκεται η φιγούρα, προσδιορίζει την ακριβή θέση αυτού του σύμπαντος μέσα στην καρδιά ή συνείδηση του κάθε ατόμου.\nΘέμα δημοσίευσης: Re: Θρησκείες\nΔημοσιεύτηκε: 16 Νοέμ 2008, 17:28\nΗ εικόνα του Nαταράτζα είναι επίσης, εύγλωττη ως προς το παράδοξο της Αιωνιότητας και του Χρόνου. Μας δείχνει, πως ο γαλήνιος ωκεανός και το ισχυρό ρεύμα τελικά δε διαφοροποιούνται. Αυτό το θαυμάσιο μάθημα μπορεί να γίνει εμφανές μέσα από τη σημαντική αντίθεση της αδιάκοπης, θριαμβευτικής κίνησης των άκρων, σε σχέση με την ισορροπία και την ακινησία της σα μάσκα μορφής. Ο Σίβα είναι ο Κάλα (kala σημαίνει Χρόνος), αλλά είναι επίσης και ο Maha Kala (Μέγας Χρόνος), η Αιωνιότητα. Ως Ναταράτζα, «Βασιλιάς των χορευτών», οι φιγούρες του, άγριες και γεμάτες χάρη, κατακρημνίζουν την κοσμική ψευδαίσθηση. Τα γρήγορα χέρια και πόδια του και το λίκνισμα του κορμιού του παράγουν τη συνεχόμενη δημιουργία - καταστροφή του σύμπαντος, ο θάνατος σε απόλυτη ισορροπία με τη γέννηση. Η χορογραφία είναι η δίνη του χρόνου. Η ιστορία και τα ερείπια της, η έκρηξη των ήλιων, είναι λάμψεις από την ακούραστα ταλαντευόμενη αλληλουχία κινήσεων. Στα όμορφα χυτά μεταλλικά ειδώλια, όχι μονάχα κάποια συγκεκριμένη φάση ή κίνηση, αλλά συνολικά, αυτός ο κοσμικός χορός ερμηνεύεται θαυμάσια. Ο κυκλικός ρυθμός που ακούγεται ξανά και ξανά μέσα στον ασταμάτητο, μη αναστρέψιμο κύκλο των Μάχα γιούγκας (Maha yugas), των Μεγάλων Αιώνων, σημαδεύτηκε από το ρυθμό και το χτύπημα των πελμάτων του Κυρίου. Όμως το πρόσωπο παραμένει, εν τω μεταξύ, σε υπέρτατη ηρεμία\nΒυθισμένη στη γαλήνη, η αινιγματική μάσκα βρίσκεται πάνω από τον στρόβιλο των τεσσάρων ευέλικτων χεριών και δε νοιάζεται διόλου για τα έξοχα πόδια, καθώς αυτά χτυπούν το ρυθμό των κοσμικών εποχών. Αμέτοχος, σε ηγεμονική σιωπή, η μάσκα της θεϊκής αιώνιας ουσίας παραμένει ανεπηρέαστη από την τρομακτική επίδειξη της ίδιας του της ενέργειας, του κόσμου και της εξέλιξής του, της ροής και των αλλαγών του χρόνου. Αυτό το κεφάλι, αυτό το πρόσωπο, αυτή η μάσκα εμμένει σε μια υπερβατική απομόνωση, ως ένας αδιάφορος θεατής. Το χαμόγελό της, με μία κλίση προς τα μέσα, γεμάτο από την ευλογία της αυτο-προσήλωσης, ανεπαίσθητα αντικρούει με μία ελάχιστα κρυμμένη ειρωνία, τις βαρυσήμαντες φιγούρες των ποδιών και των χεριών. Μία ένταση ενυπάρχει ανάμεσα στο θαύμα του χορού και στη γαλήνια ηρεμία αυτής της «εκφραζόμενης ανέκφραστης μορφής». Αυτή η ένταση είναι που ονομάζεται Αιωνιότητα και Χρόνος. Αυτές οι δύο έννοιες, το Αόρατο και το Ορατό, είναι ουσιαστικά το ίδιο. Ο άνθρωπος με όλα τα χαρακτηριστικά της γενέθλιας προσωπικότητάς του προσκολλάται στο δυϊσμό. Ωστόσο, στην πραγματικότητα και τελικά, δεν υπάρχει δυϊσμός.\nΜια άλλη διάσταση του Nαταράτζα, πλούσια σε αντίστοιχο συμβολισμό, έχει να κάνει με τα μακριά και αισθησιακά μαλλιά του. Οι μακριές μπούκλες από τα μπερδεμένα μαλλιά του συνήθως βρίσκονται μαζεμένες σαν πυραμίδα και λύνονται θριαμβευτικά στο βίαιο παραλήρημα του ακούραστου χορού του. Καθώς απλώνονται, σχηματίζουν δυο πλεξούδες, προς τα δεξιά και προς τα αριστερά, ένα είδος φωτοστέφανου που εκπέμπει σα να ήταν - πάνω στους μαγικούς κυματισμούς τους - η πληθωρικότητα και η αγιότητα της παθητικής, αισθησιακής ζωής.\nH υπερφυσική ζωική ενέργεια, ισοδύναμη με τη δύναμη της μαγείας,βρίσκεται σε τέτοια αγριότητα κόμης, της ανέγγιχτης από ψαλίδια! Η γενική ιδέα εδώ, είναι παραπλήσια με το θρύλο του Σαμψών, ο οποίος με γυμνά χέρια, άνοιξε διάπλατα τα σαγόνια ενός λιονταριού. Η δύναμή του λεγόταν ότι πήγαζε από τα μαλλιά του.\nEπίσης σημαντική για την κατανόηση του συμβολισμού που κρύβουν τα μαλλιά του Nαταράτζα, είναι η συνειδητοποίηση ότι η περισσότερη από τη γυναικεία γοητεία, η αισθησιακή γοητεία του Αιώνιου Θηλυκού, είναι μέσα στο άρωμα, τον κυματισμό και την στιλπνότητα των όμορφων μαλλιών. Από την άλλη πλευρά, όποιος απαρνιέται τις παραγωγικές δυνάμεις του φυτικού  ζωικού βασιλείου, επαναστατώντας ενάντια στη γενεσιουργό αρχή της ζωής, του φύλου, της γης και της φύσης και εισέρχεται μέσω του πνευματικού μονοπατιού του απόλυτου ασκητισμού, πρέπει πρωτίστως, να ξυριστεί. Οφείλει να μιμηθεί την στειρότητα ενός γέρου ανθρώπου, του οποίου τα μαλλιά έχουν πέσει και δεν αποτελεί πια συνδετικό κρίκο στη γενεαλογική αλυσίδα. Οφείλει ψυχρά να θυσιάσει την κόμη του κεφαλιού.\nΗ κουρά του Χριστιανού ιερέα και μοναχού είναι ένα σημάδι αυτής της απάρνησης της σάρκας. (Οι κληρικοί δογμάτων στα οποία ο γάμος δε θεωρείται ασύμβατος με το ιερατικό καθήκον, δεν τελούν την κουρά).\nΑυτοί οι "ʼξιοι" συμβολίζουν τη νίκη της γιόγκα πνευματικότητας, έχουν ξεπεράσει όλες τις προκλήσεις παίρνοντας τους μοναστικούς τους όρκους και ακολουθώντας την ασκητική μέθοδο. Με την εκούσια φαλακρότητά τους, καταφέρνουν να φτάσουν στην ειρήνη πέρα από τις εποχές της ανάπτυξης και της αλλαγής. Συνεπώς, έχοντας αυτά τα μακρυά, πλούσια μαλλιά ο Σίβα διαλύει την αντίληψη του συμβατικού ασκητισμού και επιβεβαιώνει το ότι η εικόνα του Nαταράτζα συγχωνεύει και εναρμονίζει μέσα της φαινομενικά αντιφατικές και αλληλοσυγκρουόμενες όψεις. Κατ' αυτόν τον τρόπο ο Σίβα είναι δυο αντίθετα πράγματα: αρχετυπικά ασκητής και αρχετυπικά χορευτής. Από τη μια πλευρά είναι απόλυτα και εσωτερικά ήρεμος και γαλήνιος απορροφημένος στον εαυτό του, απορροφημένος στο κενό του Απόλυτου, όπου όλες οι διαφορές συγχωνεύονται και διαλύονται και όλες οι εντάσεις ησυχάζουν. Αλλά, από την άλλη πλευρά, είναι η ίδια η ενεργητικότητα - η ενέργεια της ζωής, ξέφρενη, άσκοπη και παιγνιδιάρικη. Η εικόνα του Nαταράτζα δε συμβολίζει απλά κάποιο επεισόδιο στη μυθική ζωή μιας τοπικής θεότητας, αλλά μια παγκόσμια θεώρηση μέσα από την οποία οι δυνάμεις της φύσης και οι προσδοκίες και περιορισμοί του ανθρώπου αντιπαρατίθενται και αναμειγνύονται μεταξύ τους.\nΟ έφορος της Ινδικής συλλογής του Μητροπολιτικού Μουσείου Τέχνης πολύ σωστά έχει γράψει πως: "Αν κάποιος πρέπει να επιλέξει μια απλή εικόνα που να αναπαριστά την ασυνήθιστα πλούσια και σύνθετη πολιτιστική κληρονομιά της Ινδίας, ο Shiva Nataraja θα είναι ο πιο αντιπροσωπευτικός υποψήφιος".\nΘέμα δημοσίευσης: Η ηθική υπόσταση τών Γκουρού\nΔημοσιεύτηκε: 18 Αύγ 2009, 17:34\nΠηγή: Αναδημοσίευση από το περιοδικό ΔΙΑΛΟΓΟΣ τεύχος 12.\nΑναδημοσίευση από: http://www.egolpio.com/NEW_AGE/upostash_guru.htm\nΧωρίς αμφιβολία υπάρχουν γκουρού που είναι έντιμοι άνθρωποι και θέλουν στη ζωή τους να πραγματώσουν τα ιδανικά της θρησκείας τους, είτε παραμένοντες στα Ιμαλάια σε πλήρη απομόνωση, είτε και δεχόμενοι μαθητές χωρίς ιδιοτέλεια. Όμως όλοι οι γκουρού δεν είναι έντιμοι, ιδιαίτερα εκείνοι που εκμεταλλεύονται τους Δυτικούς μαθητές.\nΣε διάλεξή του, στην Αθήνα ( 1986) ο F. W. Haak ανέφερε χαρακτηριστικά:\n«Πρέπει να πει κανείς πως υπάρχουν γκουρού, που με βάση την ανθρώπινη ποιότητα είναι προφανώς έντιμοι άνθρωποι. Όμως άλλοι είναι εντελώς χαμένα υποκείμενα. Στο Ριζικές βρήκα δύο νεαρούς Γερμανούς, που διδάσκονταν από το γκουρού τους, την ονομαζόμενη σκυλογιόγκα. Αυτοί οι δύο νέοι, που βρίσκονταν σε άθλια πνευματική κατάσταση, έσκυβαν έξω από την καλύβα του γκουρού για να φάνε και να πιούν από ένα δοχείο σαν τους σκύλους! Όμως ο γκουρού, με τα δικά τους χρήματα, πήγαινε στην πόλη και τα έπινε, αν και στο Ριζικές το αλκοόλ είναι απαγορευμένο. Για να πιεί κανείς πρέπει να πάει στο μπαρ. Έτσι μου έγινε σαφές, με ποιο τρόπο δημιουργούνται μερικές ιστορίες γύρω από τα ονόματα των γκουρού: Ήμασταν μια ομάδα από χριστιανούς Ευρωπαίους και Ινδούς. Ένας από αυτούς τους δύο Γερμανούς οπαδούς, ήθελε να μας δείξει, πόσο σπουδαίος ήταν ο γκουρού του και τι θαύματα μπορούσε να κάνει: Μπορεί επί παραδείγματι να δημιουργήσει τρικυμίες και να ρίξει αεροπλάνα. Όταν παρατήρησα, πως αυτά είναι σπουδαία θαύματα, ο ένας με κοίταξε πολύ σοβαρά. Στην πραγματικότητα όμως ο γκουρού είχε ακούσει στο μπαρ που σύχναζε, τις ειδήσεις στο ράδιο, ότι αυτά είχαν συμβεί. Τα διηγήθηκε στους μαθητές του και την άλλη ημέρα τους τα έδειξε στις εφημερίδες! Ένας από τους δύο νεαρούς Γερμανούς ελευθερώθηκε με την βοήθεια Ινδού χριστιανού, που ήταν μαζί μας. Ο άλλος ανήκει ίσως στις χιλιάδες νεαρών Ευρωπαίων, που εχάθησαν εντελώς στην Ινδία».\nΘέμα δημοσίευσης: Re: Η ηθική υπόσταση τών Γκουρού\nΔημοσιεύτηκε: 27 Αύγ 2009, 19:04\nΧωρις Γκουρου ,δηλαδη την πατησες??\nΔημοσιεύτηκε: 28 Αύγ 2009, 12:57\nΔημοσιεύτηκε: 06 Σεπ 2009, 09:18\nΔημοσιεύτηκε: 06 Σεπ 2009, 18:43\nΠαντως απο παντου πρεπει να προσεχουμε..και σε ολα να ειμαστε επιφυλακτικοι,ιδιαιτερα σε οσους μας τασσουν λαγους με πετραχηλια\nΔημοσιεύτηκε: 11 Σεπ 2009, 22:46\nΠροσωπικά πιστέυω ουδεις μπορεί να σε οδηγήση κάπου όταν ζητάει αντάλαγματα...\nΘέμα δημοσίευσης: Γκουρουισμός: Λατρεύοντες τους Γκουρού ως θεούς\nΔημοσιεύτηκε: 09 Αύγ 2012, 20:02\nhttp://thriskeftika.blogspot.gr/2012/08 ... _1373.html\nΤο δικό μας Ολοκαύτωμα, Ποντιακή Γενοκτονία: σιγή Άγκυρας για τους ομαδικούς τάφους


Η υφέρπουσα θηλυκότητα στο ιταλικό τζάλο (του Θεολόγου Δημητριάδη) | ΠΕΡΙΟΔΙΚΟ Ο ΑΝΑΓΝΩΣΤΗΣ ΓΙΑ ΤΟ ΒΙΒΛΙΟ ΚΑΙ ΤΙΣ ΤΕΧΝΕΣ\nΑΡΧΙΚΗ ΘΕΜΑΤΑ ΚΙΝΗΜΑΤΟΓΡΑΦΟΣ Η υφέρπουσα θηλυκότητα στο ιταλικό τζάλο (του Θεολόγου Δημητριάδη)\nτου Θεολόγου Δημητριάδη (*)\nΑπό τα χαρτόδετα «παλπ» μυθιστορήματα του ιστορικού εκδοτικού οίκου Mondadori με το κίτρινο εξώφυλλο ευτελούς αξίας, στα σκηνοθετικά αριστουργήματα των Dario Argento, Mario Bava και Lucio Fulci, η αστυνομική λογοτεχνία αποκτά ιδιαίτερη φωνή στο παγκόσμιο κινηματογραφικό στερέωμα.\nΤο τζάλο δικαίως καταγράφεται στο υφάδι της 7ης τέχνης ως το πρώτο αξιόλογο κίνημα ιστοριών μυστηρίου και τρόμου που έχει αναδείξει η γειτονική χώρα. Μια νεωτερική πολιτισμική εξέλιξη, ο προσδιορισμός της οποίας προΰποθέτει επίγνωση του κοινωνικού υπόβαθρου σε ένα αρκετά πολυτάραχο πολιτικό τοπίο, ήτοι αυτό της φασιστικής και μεταπολεμικής Ιταλίας.\nΜπορεί η τάση φυγής από την πραγματικότητα να είναι αυτή που πυροδοτεί την κινηματογραφική έξαρση στις ΗΠΑ την εποχή της Μεγάλης Οικονομικής Ύφεσης, εντούτοις στην Ευρώπη οι έντονες γεωπολιτικές ζυμώσεις μεταξύ των χωρών δεν εμποδίζουν την ανάπτυξη ανόθευτης καλλιτεχνικής γραφής. Σε αυτήν επιχειρείται η πραγματική ανατροπή στις φιλμικές συνθήκες της Δύσης μέσα από την ειλικρινή κι εν πολλοίς σκληρή αποτύπωση της τότε κοινωνίας. Είναι η γέννηση του νεορεαλισμού, ρεύμα που θα διαχωρίσει υφολογικά τον ευρωπαϊκό από τον αμερικανικό κινηματογράφο.\nΤο φασιστικό καθεστώς του Benito Mussolini καλλιεργεί ιδεολογικές ανησυχίες και όχι οικονομικές λαιμαργίες. Με κύριους εκφραστές τους Luchino Visconti, Roberto Rossellini και Vittorio De Sica ο νεορεαλισμός καλπάζει στην Ιταλία. Έπειτα ωριμάζει και σταδιακά αντικαθίσταται από τον εξπρεσιονισμό και τον σουρεαλισμό του Federico Fellini. Το αντικειμενικό παραγκωνίζεται από το υποκειμενικό. Το καταρρακωμένο κοινωνικό γίγνεσθαι βυθίζεται στο ομιχλώδες τοπίο της παραψυχολογίας και των ψευδαισθήσεων. O οραματιστής Fellini εξαίρει την ονειρική φαντασία ως πραγματικό ανθρώπινο καταφύγιο από τη βαρυχειμωνιά της ανέχειας, του ταξισμού, της λογοκρισίας. Οι κλυδωνισμοί στο άλλοτε στιβαρό οικοδόμημα του ιταλικού νεορεαλισμού προμηνύουν την αλλαγή σελίδας.\nΣτα προαναφερθέντα ρεύματα ο άρτι αφιχθείς Paolo Pasolini έρχεται να προσθέσει τον εξτρεμισμό. Ομοφυλόφυλος στην καρδιά μιας κοινωνίας που απορρίπτει τις κοινωνικές αποκκλίσεις, ο γεννημένος στην Μπολόνια καλλιτέχνης και διανοούμενος οπλίζει, ενστικτωδώς θα λέγαμε, τα έργα του με θυμό. Την έντονη διάθεση, για να μην πούμε υποχρέωση, να σοκάρει το κοινό. Να αποσταθεροποιήσει, να εξολοθρεύσει αν γίνεται, την ευγένεια. Η βαυνασότητα, ο βιασμός και η σοδομία, μοτίβα με τα οποία εμποτίζει τις σκοτεινές μυθοπλασίες του, εγείρουν την αγανάκτηση της κοινής γνώμης.\nΤελικά το έργο του Pasolini θα παραμείνει ανολοκλήρωτο, αλλά το τζάλο χρωστάει πολλά στην αρωγή του. Όπως πολλά επίσης χρωστάει στην ίδια την εποχή που το φιλοξένησε. Κυρίως για το άνοιγμα στην ανθρώπινη σεξουαλικότητα και τις «ταμπού» συνδηλώσεις της. Κατ’ επέκταση στην αξιοποίηση της σεξουαλικότητας ως κατάρριψης των υπαρχόντων κοινωνιακών δομών και ορίων. Ο δρόμος πια ορθάνοιχτος, το τζάλο είναι γεγονός.\nΤο ύφος και οι τεχνικές του ‘s-exploitation’ αυτού είδους ταινιών, που πρωτοεμφανίστηκαν τη δεκαετία του ’60 κι άνθισαν την αμέσως επόμενη, αποτελούν αναμφίβολα στροφή 180 μοιρών από τον ιταλικό νεορεαλισμό.\nΣτην καρδιά του αφήγησης συναντάμε το μυστήριο και τον φόνο, με απτές επιρροές από τους μετρ του είδους: Agatha Christie, Arthur Conan Doyle και Edgar Alan Poe. Την πλοκή διανθίζουν χαρακτήρες και αφηγηματικά τεχνάσματα που ακροβατούν πάνω στη λεπτή διαχωριστική γραμμή της υψηλής κουλτούρας από την αντι-κουλτούρα. Ερασιτέχνες ιδιωτικοί ντεντέκτιβ και λαμπερές καλλονές πλαισιώνουν τον δολοφόνο που, σχεδόν πάντα, προστατεύει την ανωνυμία του φορώντας μάσκα και μαύρα γάντια.\nΈμφαση δίδεται στη λεπτομέρεια σε ό,τι αφορά τα σκηνικά, τις ενδυμασίες, τη φωτογραφία και το μοντάζ. Η μπαρόκ διακόσμηση δεσπόζει στα πλάνα. Οι σεκάνς των φόνων αποτελούν την κύρια ατραξιόν της παράστασης και διατυπώνονται περίτεχνα κι οπερατικά, με σουρεαλισμό. Ο δραστήριος φακός, αλλά και οι απότομες μεταβάσεις από τη μια σκηνή στην επόμενη, ενσταλάζουν στο κείμενο ταραχή και φόβο. Η αιματοχυσία και τα ουρλιαχτά διέπονται από μια εξτρίμ διάθεση ώστε να αναδειχθεί πάση θυσία η γκροτέσκ αισθητική.\nΠάρτε για παράδειγμα το Blood and Black Lace του Mario Bava, την κατά πολλούς πεμπτουσία του τζάλο στην ιστορία του είδους. Στον απλοϊκό καμβά της αφήγησης, όπου μασκοφόρος δολοφόνος διώκει κι αφανίζει νεαρά μοντέλα, ο Bava επιστρατεύει την τεχνική του κιαροσκούρο προκειμένου να ενισχύσει το δραματικό και μυστηριακό κομμάτι του φιλμ. Με φόντο τη δυσοίωνη μουσική ενδυμασία, η βία και το σεξ εναλλάσσονται πληθωρικά, υποχρεώνοντας μια ολόκληρη γενιά δημιουργών, από τον Dario Argento μέχρι τους Wes Craven, John Carpenter, Eli Roth, Quentin Tarantino και Brian De Palma, να επαναλάβουν πολλά από τα υφολογικά και σκηνοθετικά τρικ του Ιταλού προκατόχου τους.\nΠαρόμοια αίσθηση εισπράττουμε όμως και από το μεταγενέστερο Bird with the Crystal Plumage του μαθητή του Bava, Dario Argento. Ένα αυθεντικό whodunnit, η κλιμάκωση του οποίου συνοδεύεται από σαδομαζοχιστικές τυμπανοκρουσίες και τη σκηνοθετική κομψότητα του τότε 30χρονου Ρωμαίου: στη χρήση του φακού, στην αρμονική συνύπαρξη των σκιών με το φως, στο μοντάζ και τη χρήση των χρωμάτων. Χάρη στον Argento θα έλεγε κανείς πως το ιταλικό σινεμά φωνάζει με στεντόρεια φωνή «και εγένετο χρώμα!».\nΠάντως όλη αυτή η προσήλωση στις τεχνικές προδιαγραφές και τον σικ σχεδιασμό, ορατή υπέρ το δέον στα δύο προαναφερθέντα έργα, υπονομεύει το σενάριο, την αφηγηματική συνοχή. Προεκτακτικά, βυσσοδομεί κατά των χαρακτήρων, της άρτιας ανάπτυξής τους. Αλήθεια, ποιος μπορεί να τους πάρει στα σοβαρά όταν οι παραλογισμοί και οι προβλέψιμες ανατροπές που συμβαίνουν γύρω τους τούς αναγκάζουν να ασφυκτιούν;\nΕν είδει αντίβαρου στις φαινομενικά φαιδρές ερμηνείες, τοποθετείται η γυναίκα. Η καρδιά του τζάλο. Ο απόλυτος ρυθμιστής του.\nΚαθρέφτισμα ενός κόσμου στον οποίο το φύλο και η σεξουαλικότητα βρίσκονται υπό διωγμό, το τζάλο ενσυνείδητα εξωτερικεύεται με την αοριστία που χαρακτηρίζει και την κοινωνία της εποχής. Πάνω στο διφορούμενο καμβά, εκεί όπου η αθλιότητα και η βρομιά μπολιάζονται με την τέχνη και τις εστέτ εξάρσεις των εκάστοτε δημιουργών, η γυναίκα διχοτομείται ανάμεσα στο θύμα και το θύτη. Άλλοτε μοιραία και πανίσχυρη φεμ φατάλ, αμάλγαμα από Barbara Stanwyck και γυναίκα του Λωτ. Κι άλλοτε αθώα κι αδύναμη ενζενί, λεπτή σαν κλαδάκι. Ήττα και θάνατος, καθώς στην πλειοψηφία τους οι φόνοι στο τζάλο αφορούν φωτογενή θηλυκά, αντιπαρατάσσονται στη μεγάλη νίκη που επιτάσσει η γυναικεία σαγήνη.\nΣτα παραπάνω έργα των Bava και Argento, αλλά και στην ευρύτερη φιλμογραφία του είδους, η γυναίκα σπεύδει να επιβάλει την παρουσία της μέσα από φροϋδικές ατραπούς και ψυχολογικά συμπλέγματα. Με δυο λόγια πλάσμα μπερδεμένο, πολυσύνθετο, μυστηριώδης άβυσσος. Ως εκ τούτου είναι εκθαμβωτική όταν ουρλιάζει, μοναδικό έργο τέχνης όταν καλύπτεται από το κόκκινο του αίματος, άκρως ενδιαφέρουσα όταν μηχανορραφεί σε βάρος των θυμάτων της, παντοδύναμη όταν η ίδια αφαιρεί ζωές διά χειρός.\nΣυνεπώς από μια ευδιάκριτη σκοπιά η γυναίκα του τζάλο συγκλονίζει. Η βαθιά τομή της στη μυθολογία του είδους οφείλεται, κατά γενική ομολογία, στην ικανότητά της να συγκολλά την παραφροσύνη με το φυσικό κάλλος κατά τρόπο παράξενα μοναδικό. Το περίπλοκο ψυχογράφημά της αποτελεί τον κύριο λόγο που το τζάλο επιβιώνει διαχρονικά. Ακριβώς επειδή ταλαντεύεται με σκέρτσο ανάμεσα στον μισογυνισμό και τον φεμινισμό, ανατρέποντας στερεότυπα ή συμβατικές προσδοκίες. Για τον ίδιο το θεατή, που ενδόμυχα εκκολάπτει σεξιστικές αντιλήψεις, χωρίς να ευθύνεται ο ίδιος γι’ αυτή του την αδυναμία, όντας γαλουχημένος από τα μικράτα του σε ένα κατεξοχήν φαλλοκρατικό καλλιτεχνικό μέσο (όπως αυτό του κινηματογράφου), η αμφισημία τούτη αποτελεί ευχάριστη έκπληξη εφόσον τον ωθεί να βγάλει τα δικά του συμπεράσματα ως προς την πραγματική ταυτότητα της γυναικείας ύπαρξης. Να συμμετάσχει στον αινιγματικό χορό της. Να αισθανθεί, δηλαδή, σπουδαίος. Μέρος του κινηματογραφικού λόγου.\nΔείτε φέρ’ ειπείν το The Laughing Woman σε σκηνοθεσία Piero Schivazappa, στο οποίο ο έχων σαδομαζοχιστικές εμμονές άντρας απαγάγει την όμορφη δημοσιογράφο (Dagmar Lassander) με σκοπό, τι άλλο, την κακοποίηση, την ασέλγεια. Κι όμως, προς έκπληξη όλων, οι ρόλοι βαθμιαία αντιστρέφονται. Ξάφνου η ηρωίδα, ω του θαύματος, εγχέει στο έργο μια τρομακτική ελευθεριότητα. Σφετερίζεται τις ιδιότητες του απαγωγέα, παίρνει το πάνω χέρι στην ψυχολογική σκακιέρα, αληθινή ντομινατρίξ.\nΉ το New York Ripper του μεγάλου Lucio Fulci που, ανάμεσα στα πολυάριθμα παραδείγματα, χρησιμοποιεί τον μαχαιροβγάλτη κατά συρροή δολοφόνο άτυχων γυναικών όχι τόσο για να υπογραμμίσει τη μειωτική για το «ασθενές φύλο» γλώσσα του δημιουργού, όσο για να τονίσει και να απογυμνώσει το καφκικό αδιέξοδο του αντιήρωα.\nΑνάλογη αντιμετώπιση της γυναίκας παρατηρείται, βέβαια, στο αμερικάνικο νουάρ, παρότι εκεί η φεμ φατάλ παραπλανεί με πρόδηλο και μονόπλευρο τρόπο, χαρακτηριστικό άλλωστε της πεζότητας που προσδιορίζει το χολιγουντιανό σινεμά. Ουδέν μυστήριο, λοιπόν. Καμιά αβεβαιότητα ως προς τις προθέσεις της. Αισθησιασμός και κυνισμός διαγράφουν με ακρίβεια, σχεδόν αλάνθαστα, το προφίλ της μοιραίας γυναίκας-σκιάς στο φορμαλιστικό σκοτάδι του νουάρ. Σε αντίθεση με τη γυναίκα του τζάλο που, πλάνα επί πλάνων, λούζει με λάμψη και χρώμα την αφήγηση, αποσιωπά πολλά και, ευκαιρίας δοθείσης, κάνει έντονη τη διπολική στάση της στην εξέλιξη της ιστορίας.\nΑλλά κι ο μεγάλος Jean-Luc Godard, πιονιέρος του γαλλικού «Νέου Κύματος», κατηγορήθηκε για τον αντιφεμινισμό του. Πράγματι, στα φιλμ του, που στην πλειοψηφία τους προηγήθηκαν του τζάλο, η γυναίκα αντικειμενοποιείται υπέρμετρα, έχοντας να επιδείξει μόνο τη σεξουαλικότητά της ως όπλο απέναντι στον αρσενικό δυνάστη. Συχνά τη συναντάμε να υποδύεται την ιερόδουλη, να «πουλάει» το κορμί της ένθεν κι ένθεν «γιατί τελικά δεν ωφελεί να το αρνούμαστε, αυτή είναι η χρησιμότητά της» είναι σαν να μας λέει ο δημιουργός. Μήπως όμως αυτός είναι ο φιλιππικός του απέναντι στην πατριαρχική κοινωνία που τον περιβάλλει; Μήπως μέσα του κυοφορούνται (και συνεπώς αναζητούν διέξοδο) καταπιεσμένες επιθυμίες όπως η στίλβη των flappers ή ο μυθολογικός τρόμος της αρχετυπικής Μηδείας; Ή μήπως, εν τέλει, χτίζει ανάχωμα κατά του χολιγουντιανού συντηρητισμού, της (αμερικανικής) υλικής ασφάλειας και των παραβολών της ευπρέπειας; Άλλωστε, στη φιλμική γλώσσα του ο Γάλλος είναι ξεκάθαρος στον τρόπο με τον οποίο αντιλαμβάνεται κι επιλέγει (ορθά) να αιχμαλωτίσει την κοινωνική αλήθεια: ο άντρας παραμένει απλός κι ευδιάκριτος, σχεδόν αόρατος. Για τη γυναίκα [του Godard] πάλι, θα χρειαστεί να καταβάλλουμε προσπάθεια ώστε να αντικρίσουμε την αλήθεια μέσα της. Ανεξάρτητη και δυναμική, χρησιμοποιεί τη θηλυκότητά της επιδέξια για να ταρακουνήσει τα κατανοητά ηθικά σημεία αναφοράς: την τιμιότητα, την ειλικρίνεια, τη σεμνότητα. Συμπερασματικά ο ρόλος της αντιπροσωπεύει την ίδια την ανταρσία.\nΘα ήταν ολίσθημα να κατατάξουμε το τζάλο στην ίδια κατηγορία με το έτερο ιταλικό προϊόν, αυτό του σπαγκέτι ουέστερν, καταπώς το δεύτερο θα επηρεάσει το χολιγουντιανό ρεύμα σε συντριπτικά μεγαλύτερο βαθμό από το πρώτο. Μόλο που αυτή η έλλειψη δημοτικότητας, υστεροφημίας να πούμε καλύτερα, συνιστά το μεγαλύτερο εχέγγυο της αυθεντικότητας του τζάλο, που θα κρατήσει τα ώτα του ερμητικά κλειστά στις Σειρήνες της Δύσης.\nΚάπως έτσι [το ιταλικό τζάλο] θα θριαμβεύσει. Διατηρώντας μέχρι το απόγειο της ακμής του, πέρι τα τέλη της δεκαετίας του ’70, τη συμπαγή φιλμική γλώσσα των δημιουργών του. Απαλλάσσοντας την τέχνη από το ζυγό του νεορεαλισμού, αποδιώχνοντας τον καθολικισμό και τη μαρξιστική ιδεολογία. Μακαβριότητα, φετιχισμός και σαδισμός τοποθετούνται σε πρώτο πλάνο, μα χωρίς τις καλλιτεχνικές ακρότητες του «αμοραλιστή» Πασολίνι, κάνοντας την «ασχήμια» του τελευταίου να μοιάζει εύπεπτη κι ελκυστική, σοκ απαλό σαν χάδι. Τοιουτοτρόπως η υπερβολικότητα που καλύπτει τους χαρακτήρες, τα σκηνικά και την πλοκή δρα ως μέσο εξευγενισμού και όχι διαβρωτικά στο τελικό αποτέλεσμα.\nΚαι, το σπουδαιότερο, το τζάλο έρχεται να επανακαθορίσει τη γυναίκα ως αμφίσημο σύμβολο –άγγελος ή δαίμονας, λατρεμένη ή βασανισμένη– που απηχεί τη ρευστότητα στις σχέσεις ανδρών-γυναικών, την αστάθεια στη διατήρηση της αντρικής εξουσίας, την επέλαση της σεξουαλικότητας κατά της πατριαρχίας, προκαλώντας έτσι τη θεμελιακή ρήξη στις φαλλικές συμβάσεις του μέσου.\n Από την ιταλική λέξη giallo, που σημαίνει κίτρινο.\n Αναφερόμαστε στην έκρυθμη περίοδο του Μεσοπολέμου, που στιγματίστηκε από ανικανοποίητες εδαφικές βλέψεις και αθετήσεις συμφωνιών, δυσχερείς οικονομικές συνθήκες διαβίωσης των εργατικών τάξεων, την επέλαση του εθνικισμού και, στο αποκορύφωμά της, την παταγώδη αποτυχία των κρατών της Γηραιάς ηπείρου να αποφύγουν μία νέα μεγάλη πολεμική σύγκρουση με τη Γερμανία του Χίτλερ και τους συμμάχους της.\n Ο Pier Paolo Pasolini βρήκε τον βίαιο θάνατο στις 2 Νοεμβρίου του 1975. Η δολοφονία του 53χρονου τότε καλλιτέχνη παραμένει ως τα σήμερα ανεξιχνίαστη.\n Βρισκόμαστε στα «κεφάτα» σίξτις. Της ψυχεδελικής ροκ μουσικής. Της μαριχουάνας και του LSD. Των χίπις και της γενικότερης αντικομφορμιστικής διάθεσης.\n π.χ. μη γραμμική αφήγηση, παρεμβολές σκηνών από το παρελθόν, ή από όνειρα και παραισθήσεις\n Πρωτότυπος τίτλος: Sei donne per l’assassino (1964).\n Πρωτότυπος τίτλος: L’uccello dalle piume di cristallo (1970).\n Αγγλικός όρος, αμάλγαμα των λέξεων “who done it”, που μεταφράζεται ελεύθερα ως αστυνομική ιστορία, ιστορία μυστηρίου.\n Edwige Fenech, Barbara Bach, Daria Nicolodi, Ida Galli, Anita Strindberg, Dagmar Lassander και Barbara Bouchet ήταν, μεταξύ άλλων, μερικά από τα ονόματα που ενσάρκωσαν ηρωίδες των τζάλο.\n Πρωτότυπος τίτλος: Femina ridens (1969)\n Πρωτότυπος τίτλος: Lo squartatore di New York (1982)\n Ονομασία για τη νέα γυναίκα της Δύσης, της δεκαετίας του ’20, με κοντά μαλλιά και φορέματα, που παραβίαζε, θα λέγαμε, τους κανόνες κοινωνικής ευπρέπειας: άκουγε τζαζ, έπινε, κάπνιζε, χόρευε μοντέρνους χορούς κ.λπ.\n(*) Ο Θεολόγος Δημητριάδης γεννήθηκε στη Σάμο το 1977. Ζει με την οικογένειά του και εργάζεται στη Σκοτία. Από το 2011 έως το 2016 αρθρογραφεί σε ιστόστοπο για τον κινηματογράφο (www.moviebox.gr), ενώ σχετικά άρθρα του έχουν δημοσιευτεί στο περιοδικό Απόπλους. Έχει εκδώσει το μυθιστόρημα Η Εξαφάνιση των Ελεφάντων από τις εκδόσεις Γαβριηλίδη.\nΠροηγούμενο άρθρο“Να βρεις μιαν άλλη θάλασσα μιαν άλλη απαλοσύνη” (του Παναγιώτη Ροϊλού)\nΕπόμενο άρθροΤιιιι τρέχει; Σαββόπουλος στη «Νέα Εστία», Σαχτούρης στον «Μανδραγόρα», πρόσφυγες στο «Εντευκτήριο» (του Σπ.Κακουριώτη)


V for… Dunston | kozani.topikasport.gr\nV for… Dunston\nΠαρ, 31/01/2014 - 3:01πμ | system Original Article\nΗ περίοδος κάμψης ανήκει απ” ό,τι δείχνουν τα πράγματα στο παρελθόν. Ο πραγματικός Ολυμπιακός είναι και πάλι εδώ, έχει σφυγμό και το σημαντικότερο είναι πως μαθαίνει να… ζει και χωρίς τον Βασίλη Σπανούλη, που στο ματς με τη Μάλαγα πραγματοποίησε τη χειρότερή του εμφάνιση με την φανέλα του Ολυμπιακού.\nΗ εμφάνιση των Πειραιωτών κόντρα στην ομάδα του Χουάν Πλάθα ήταν άκρως πειστική και γέμισε με χαμόγελα τον κόσμο του. Το σκορ δεν πήγε πολύ ψηλά, καθώς έλειπαν οι πόντοι του μεγάλου αρχηγού, όμως αυτό το… χάντικαπ καλύφθηκε μέσω της μεγάλης επιθετικής βραδιάς του Γιώργου Πρίντεζη, της εξαιρετικής αμυντικής λειτουργίας και την επιβλητικής παρουσίας των ψηλών.\nΟ Μπρεντ Πέτγουεϊ επέστρεψε και δίνει άλλη… αύρα στην ερυθρόλευκη «αεροπορία». Ο Σέντρικ Σίμονς είναι σκέτο «μπετό» και όποιος τον πλησιάζει μετά από λίγο το μετανιώνει, ενώ ακόμη και ο Μίρζα Μπέγκιτς βοήθησε όσο αγωνίστηκε. Βέβαια, το μεγάλο κέρδος είναι η διαρκής άνοδος τους Μπράιαντ Ντάνστον!\nΟ Αμερικανός σέντερ ήρθε το περασμένο καλοκαίρι κουβαλώντας στις πλάτες του ένα εξαιρετικά «βαρύ» φορτίο. Να καλύψει το κενό του αποχωρήσαντα για την ΤΣΣΚΑ Μόσχας, Κάιλ Χάινς. Ενός παίκτη που ήρθε και άλλαξε το… ρου της ιστορίας για τους Πειραιώτες, πρωταγωνιστώντας στα δύο σερί ευρωπαϊκά πρωταθλήματα.\nΠαρά την τρομερή σεζόν που έκανε πέρυσι στο ιταλικό πρωτάθλημα με την φανέλα της Βαρέζε, δεν ήταν λίγοι εκείνοι που έσπευσαν να τον αμφισβητήσουν. Εν μέρει δικαιολογημένα, λόγω του μέτριου περάσματός του από τον Άρη.\nΌμως, ο 27χρονος παίκτης έδειξε εξ” αρχής ποιος είναι και τι μπορεί να κάνει. Διαθέτει απίστευτη δύναμη τόσο στην άμυνα, όσο και στην επίθεση, παίζει με πάθος, βγάζει ενέργεια στο παρκέ, τελειώνει με σοβαρότητα τις φάσεις μαζεύει πολλά ριμπάουντ και είναι σπουδαίος μπλοκέρ. Πού υστερεί; Στη… σταθερότητα!\nΤα σκαμπανεβάσματα που έχει στην απόδοσή του παιχνίδι με το παιχνίδι είναι απίστευτα. Σε πολλές περιπτώσεις όταν δεν του πάει καλά κάτι, το μυαλό του… κολλάει και επιδίδεται σε επιπόλαιες ενέργειες. «Χάνει» ως δια μαγείας τη δύναμή του, γίνεται… αναξιόπιστος για βασικός σέντερ και μετατρέπεται σε «back-up» που πάντα σταθερού και θετικού Σέντρικ Σίμονς.\nΑπό το ματς με τη Λαμποράλ Κούτσα και μετά ο Αμερικανός… γύρισε τον διακόπτη και «σεληνιάστηκε» εκ νέου. Στη Βιτόρια διέλυσε κάθε αντίπαλο που βρέθηκε στο διάβα του, ενώ κόντρα στη Μάλαγα ήταν καθοριστικός.\nΜάζεψε κρίσιμα επιθετικά ριμπάουντ, σημειώνοντας γκολ-φάουλ, «έδειρε» σε ικανοποιητικό βαθμό τους αντιπάλους και συνέθεσε μια εξαιρετική φροντ λάιν με τον «εκτελεστή» Πρίντεζη, τον «αέρινο» Πέτγουεϊ, τον δυναμικό Σίμονς και τον απροσδόκητα καλό Μπέγκιτς.\nΗ παρουσία του Ντάνστον είναι κομβικής σημασίας για το μπάσκετ που θέλει να παίξει ο Γιώργος Μπαρτζώκας. Πέραν της δύναμης, του άλματος και των… καρφωμάτων, έχει το σημαντικό προσόν πως τα πόδια του είναι πολύ γρήγορα για σέντερ με ό,τι αυτό συνεπάγεται τόσο στην άμυνα, όσο και στην επίθεση.\nΠλέον, έρχεται το πιο κρίσιμο σημείο της χρονιάς και θα πρέπει να βοηθήσει κόντρα στην Εφές Αναντολού και πολύ περισσότερο με αντίπαλο τον Παναθηναϊκό και να αποδείξει πως μπορεί να κάνει τη διαφορά και στα «αιώνια» ντέρμπι. Γιατί είναι από τους λίγους που μπορούν να αντιμετωπίσουν το «σκληρό» παιχνίδι της ομάδας του Αργύρη Πεδουλάκη.\nΣίγουρα δεν είναι… Χάινς και η σύγκριση είναι ανούσια. Πρόκειται για δύο εντελώς διαφορετικού στυλ παίκτες. Ο Ντάνστον είναι ο ορισμός του σύγχρονου σέντερ, ενώ ο Χάινς είναι «signature» παίκτης που κάνει απίστευτη διαφορά σε μερικούς τομείς, αλλά «χάνει» αισθητά σε κάποιους άλλους.\nΗ απώλεια «σέντερ τσέπης» της ΤΣΣΚΑ είναι εμφανής από το λιμάνι και θα καλυφθεί μόνο αν ο Ντάνστον αποκτήσει μεγαλύτερη σταθερότητα, που -όπως προαναφέραμε- αποτελεί την… αχίλλεια φτέρνα του.\nΕκτυπώσιμη μορφή | Feed: superbasket.gr Γ'-ΕΘΝΙΚΗ/ΒΟΡΡΑΣ | Original article | Send by email | Tags: S, superbasket.gr, TOP NEWS, ΒΑΓΓΕΛΗΣ, Γ΄ ΕΘΝΙΚΗ ΜΠΑΣΚΕΤ ΑΝΔΡΩΝ, ΜΠΑΣΚΕΤ\nΧαλκ ή Χουλκ είναι το ίδιο πράγμα (video)


Είχε 1% πιθανότητα να ζήσει και σήμερα γιορτάζει τα 10α γενέθλιά της - Mothersblog.gr\nΕίχε 1% πιθανότητα να ζήσει και σήμερα γιορτάζει τα 10α γενέθλιά της\nΤο πιο μικρό μωρό που γεννήθηκε ποτέ στη Βρετανία, είχε μόλις 1% πιθανότητα να επιβιώσει καθώς ζύγιζε μόλις 340 γραμμάρια. Σήμερα, γιορτάζει τα 10α γενέθλιά του, απόλυτα υγιές.\nΗ Αλάια Χαρτ έμαθε από την πρώτη στιγμή που είδε το φως της ζωής να πολεμάει, ακόμα και για πράγματα που οι άλλοι θεωρούν δεδομένα. Γεννήθηκε πρόωρα κατά τρεις μήνες και οι πνεύμονές της δεν είχαν αναπτυχθεί καν, γι' αυτό και οι γιατροί δεν έδιναν καθόλου πιθανότητες να ζήσει.\nΗ μικρή όμως πάλεψε, τα κατάφερε και σήμερα είναι ένα υγιές κοριτσάκι με ανάπτυξη όπως όλων των παιδιών της ηλικίας της. Μάλιστα, έγινε η επικεφαλής της ποδοσφαιρικής ομάδας κοριτσιών του σχολείου της και αναμετριέται κατά... μέτωπο με αγόρια, πολλές φορές κερδίζοντάς τα κιόλας.\nΤρέχει, γελάει, παίζει, διαβάζει, είναι καλή μαθήτρια, δηλαδή κάνει ό,τι και τα παιδιά της ηλικίας της, κάνοντας τη μητέρα της πολύ ευτυχισμένη. Δείτε φωτογραφίες της από τη γέννησή της μέχρι σήμερα.


Ο παλιός φεύγει, ο νέος έρχεται, τα προβλήματα μένουν - Paraskhnio.gr\n23/02/2020 6:03 μμ\nΝότης Μηταράκης: Θα έχουμε 200 επιστροφές κάθε εβδομάδα\nΝέα δράση καθαριότητας του Δήμου Αθήνας σε Παγκράτι και το Δουργούτι (ΦΩΤΟ)\nSunday Times: Να επιστραφούν τα γλυπτά στην Αθήνα γιατί εκεί ανήκουν\nΟ παλιός φεύγει, ο νέος έρχεται, τα προβλήματα μένουν\n30/12/2019 3:24 μμ\nΚαι θα είναι ίδια και απαράλλαχτα με τον παλιό χρόνο που φεύγει, γιατί, αν δεν αλλάξουμε εμείς, δεν θα αλλάξει τίποτα. Και του χρόνου θα ευχόμαστε να γίνει και ο νέος χρόνος παλιός. Να γίνει παρελθόν. Να τον ξεφορτωθούμε από την πλάτη μας. Άλλωστε ο κάθε χρόνος κυλάει γρήγορα και φεύγει, αφήνοντας μόνο ηλικιακά τα σημάδια του σε όλους εμάς, στις ταυτότητές μας.\nΖούμε σε μια πολύπαθη κοινωνία, με χιλιάδες προβλήματα που θέλουν λύση. Από την προσωπική μας επιβίωση μέχρι τη συλλογική, κοινωνική στοχοπροσήλωσή μας. Είναι η μόνη αλλαγή, η αλλαγή του χρόνου, που δεν μας τρομάζει, γιατί φέρνει τη λήθη σε καθετί δυσάρεστο και άσχημη ανάμνηση, και φέρνει την ελπίδα για μια καλύτερη ζωή. Σύμμαχος μιας νέας μεγάλης επανάστασης, που ο καθένας ονειρεύεται για τον εαυτό του.\nΟ παλιός χρόνος φεύγει και μαζί του η ανθρώπινη μορφή και υπόσταση που του δώσαμε με ημερομηνία λήξης. Μέσα σε έναν χρόνο μεγάλωσε, πήρε τη μορφή ενός ηλικιωμένου με μακριά γενειάδα και άσπρα μαλλιά και φεύγει χωρίς συνταξιοδότηση! Για πολλούς, να πάει στον «αγύριστο»!\nΖήσαμε μαζί του καλές και άσχημες στιγμές. Βιώσαμε συναισθήματα θετικά και αρνητικά. Για κάποιους κύλησε αργά, για άλλους γρήγορα. Ανάλογα με το πόσο έντονα στιγμάτισε τη ζωή του καθενός.\nΟ νέος χρόνος έρχεται, γεμάτος ελπίδα, όνειρα, νέες υποσχέσεις.\nΤα άλυτα προβλήματα, που περιμένουν καρτερικά, ευελπιστούμε ότι θα βρουν τις λύσεις τους.\nΈνας νέος κύκλος ανοίγει και θα φέρει και πάλι πρόσφυγες, τρομοκρατία, φτώχεια, λιτότητα και ακόμη έναν χρόνο στην «καμπούρα» μας. Νομοτελειακά, τα ανωτέρω. Τα μεγάλα λόγια που θα ακουστούν στην αρχή του νέου χρόνου, αερολογίες για συρροή επενδύσεων, βερμπαλισμοί για βελτίωση του επιπέδου ζωής των πολιτών, δεν θα είναι παρά πομφόλυγες που θα σβήσουν, όπως άναψαν. Σε λίγο χρόνο. Άλλωστε ο πάνσοφος λαός λέει «όπου ακούς πολλά κεράσια, κράτα μικρό καλάθι!». Η πραγματικότητα και η καθημερινότητα είναι πολύ διαφορετικές από τις κατασκευασμένες ειδήσεις των Μέσων, για λόγους ηθικής τόνωσης και ψυχολογικής στήριξης των πολιτών.\nΣε πολλά πράγματα, στη συντριπτική πλειοψηφία, τα προβλήματα θα διογκωθούν με τον νέο χρόνο,όπως εξαθλίωση μερίδας πολιτών, οικονομική ανέχεια των μικροεπιχειρήσεων, επαγγελματικά αδιέξοδα για δυναμικά κοινά, κλιματική αλλαγή, διεθνής αστάθεια των κοινωνιών.\nΤα «φύκια και οι μεταξωτές κορδέλες», τα φούμαρα των εχόντων τα ηνία της εξουσίας θα συνεχίσουν να «συντροφεύουν», για πλατιά κατανάλωση, αφελείς αλλά και απογοητευμένους. Καιροσκόποι, τσαρλατάνοι και υποκριτές σμίγουν στο σταυροδρόμι του παλιού και του νέου χρόνου.\nΚλείνοντας, θα ήθελα να θυμίσω έναν στίχο του Κ. Καβάφη: «Του μέλλοντος οι μέρες στέκονται μπροστά μας σαν μια σειρά κεράκια αναμμένα».\nΕυχή, το 2020 τα κεράκια να μη σβήσουν ποτέ. Να μας φωτίσουν τον νέο χρόνο δίνοντας χαρά, ευτυχία και ειρήνη. Και σε μας και στην Ελλάδα μας!\n23/02/2020 4:20 μμ\nΚοινωνική βόμβα το μεταναστευτικό\n18/02/2020 9:46 πμ\n18/02/2020 9:16 πμ\nΗ 10ετία της κρίσης και το 2020\nΑπό τη Βρετανία για την Ελλάδα


Εκδήλωση μνήμης και τιμής για τον Ιωάννη Αυδή - Sinidisi.gr\nΣΥΝΕΙΔΗΣΗ › Παιδεια › Εκδήλωση μνήμης και τιμής για τον Ιωάννη Αυδή\n20 Μαρ 2015 09:57:58 EET\nΠραγματοποιήθηκε με επιτυχία η εκδήλωση μνήμης και τιμής για τον αριστούχο μαθηματικό και Πανεπιστημιακό δάσκαλο Ιωάννη Αυδή, που διοργάνωσε ο σχολικός σύμβουλος Μαθηματικός, Κωνσταντίνος Νάκος, σε συνεργασία με το γυμνάσιο Λεπενούς. Την εκδήλωση άνοιξε ο διευθυντής του γυμνασίου κ. Χρήστος Θετάκης, ενώ χαιρετισμούς απηύθυναν ο διευθυντής της δευτεροβάθμιας εκπαίδευσης κ. Σπύρος Παπαθανασίου, ο εκπρόσωπος του παραρτήματος ΕΜΕ κ. Θόδωρος Παγώνης, οι εκπρόσωποι της οικογένειας Αυδή κ. Καλλιρρόη και Τηλέμαχος Αυδής που σκιαγράφησαν την προσωπικότητα του τιμώμενου καθώς επίσης και ο πρόεδρος του Παραρτήματος Εθνικής Αντίστασης Αιτωλοακαρνανίας κ. Θανάσης Αλεξάκης. Στη συνέχεια ο σχολικός σύμβουλος Κων/νος Νάκος ανέπτυξε το θέμα «Ιωάννης Αυδής, αριστούχος μαθηματικός – Πανεπιστημιακός δάσκαλος». Ανέλυσε με λεπτομερειακά στοιχεία τις σπουδές του στο Αγρίνιο και στο Πανεπιστήμιο Αθηνών, την σταδιοδρομία του στη μέση εκπαίδευση και στην ιδιωτική εκπαίδευση, αλλά και κυρίως την σταδιοδρομία του στην Τριτοβάθμια Εκπαίδευση ως Καθηγητής στο Αριστοτέλειο Πανεπιστήμιο Θεσσαλονίκης. Ο κ. Νάκος τόνισε και ανέδειξε την σημαντική εργογραφία του και το ερευνητικό του έργο στην Ελλάδα και στο εξωτερικό. Επίσης, αναφέρθηκε στην δημοκρατική δράση του Ιωάννη Αυδή μέσα από την αντίσταση και το ΕΜΑ, με συνέπεια να εξοριστεί στη Μακρόνησο και κατά την διάρκεια της Χούντας ’67 – ΄74. Να τονιστεί ότι ο γενικός γραμματέας του Υπουργείου Παιδείας κ. Δημήτρης Χασάπης απέστειλε στον κ. Νάκο μήνυμα για την εκδήλωση, το οποίο διαβάστηκε. Διαβάστηκαν ακόμη βιωματικές μαρτυρίες του Θεοδώρου Πορφύρη, μαθηματικού, πρώην δημάρχου Θέρμου και της καθηγήτριας γαλλικών κ. Μαίρης Τσιχριτζή – Βαϊνά.\nΚων/νος Χονδρός Αγίους Κωνσταντίνος


Εθελοντισμός στο επαγγελματικό ποδόσφαιρο; - Εργασία Συν\nΒρισκόμαστε στα μέσα του Ιουλίου και η αβεβαιότητα μαζί με την στασιμότητα είναι τα κυρίαρχα στοιχεία με τον χρόνο να πιέζει πλέον ασφυκτικά.\nΕν αρχή με την ψήφιση της αναδιάρθρωσης των κατηγοριών, η ΠΑΕ Δόξα εντάχθηκε στην δεύτερη επαγγελματική κατηγορία, Super League 2, σε σύνολο 3 επαγγελματικών (Super League 1, Super League 2, Football League) και 1 ερασιτεχνικής κατηγορίας (Γ’ Εθνική).\nΜαζί με την ψήφιση της αναδιάρθρωσης, ως «προίκα» υπήρχε και η στήριξη των ΠΑΕ με κρατικό χρήμα μέσω ΕΡΤ. Η αλλαγή Κυβέρνησης θα καθορίσει και το ύψος των παρεχόμενων τηλεοπτικών συμβολαίων, αφού η πρώην Κυβέρνηση του ΣΥΡΙΖΑ άφησε στη μέση το κεφάλαιο αναδιάρθρωση και ΕΡΤ.\nΣτα εσωτερικά τώρα στην ΠΑΕ Δόξα, ο ίδιος ο μεγαλομέτοχος και Πρόεδρος της ΠΑΕ κ. Γιάννης Μπύρος στην Γενική Συνέλευση του Ερασιτέχνη προέταξε τη διάσωση της επιχείρησής τους και στο πρόβλημα ρευστότητας που προέκυψε. Οι διάφορες συναντήσεις – επαφές δεν καλύπτουν τις διασφαλίσεις που έθεσε ο μεγαλομέτοχος, με αποτέλεσμα να χαθεί πολύτιμος χρόνος και να επέλθει μια «κόπωση» των φιλάθλων.\nΤο ερώτημα πού πάμε, τι κάνουμε. Ο χρόνος τρέχει, απάντηση έως σήμερα που γράφονται αυτές οι γραμμές (Τρίτη 16 Ιουλίου 2019) δεν υπάρχει και φυσικά είναι μια αρνητικότατη εξέλιξη. Μια ΠΑΕ χωρίς χρέος, με άδεια Super League 1 και με ικανό αριθμό προσέλευσης στο περσινό πρωτάθλημα, αντιμετωπίζει πρόβλημα άμεσα κεφαλαίου έναρξης και εδώ θα μετρήσει ο παράγοντας ψυχισμός και εθελοντισμός που διακατέχει την ιστορική Δόξα.\nΟ ίδιος ο μεγαλομέτοχος που διέθεσε στα 3 χρόνια παρουσίας του μεγάλα και ικανά κεφάλια και έχει την πανελλαδική αποδοχή, μπορεί να σταθεί και να «ακουμπήσει» στο DNA του Συλλόγου που είναι ο Απλός Φίλαθλος. Είναι φυσιολογικό ως επιχειρηματίας να έχει κάποια κάμψη, όπως είναι και πιο φυσιολογικό ως Πρόεδρος να απευθυνθεί στην κοινωνία και στους απανταχού Δοξαίους. Εδώ προέχει το ΕΜΕΙΣ, τα υπόλοιπα έπονται… Μόνο με εθελοντισμό και αυταπάρνηση μπορούμε να ξεπεράσουμε τα όποια προβλήματα και χρονικά μπήκαμε στα κατακόκκινα.\nΗ αυτόβουλη Επιτροπή Στήριξης που συναντήθηκε με τον μεγαλομέτοχο αυτό το ιδεολόγημα έχει και μια Παν-Δοξαίικη συστράτευση εθελοντισμού μπορεί να αποτελέσει την βάση για την περίοδο 2019-2020. Τα φαινόμενα νεοπλουτισμού από διερχόμενους – έμμισθους κόστισαν και σε χρήμα, αλλά και αφαίρεσαν ψυχισμό.\nΉρθε η ώρα η Δόξα να μας ξανά-ενώσει σε αυτήν την δύσκολη κατάσταση. Βέβαια ο όποιος ρομαντισμός – εθελοντισμός κατά πόσο μπορεί να συνυπάρξει σε ένα επαγγελματικό χώρο και πρωτάθλημα είναι το ζητούμενο.\nΜε διαφάνεια, με καθαρούς ρόλους και με διαστρωματική συνύπαρξη και στήριξη, το ζητούμενο μπορεί να γίνει πράξη και να υπηρετήσουμε το ιδεολόγημα του Συλλόγου, που μας ξεπερνά ως τόπο με τις επιτυχίες που κατέγραψαν οι πρόγονοί μας.\nΈχουμε – έμεινε κάτι από το DNA σε μας του νεότερους; Ώρα απαντήσεων και αποδείξεων…


ΟΔΗΓΟΣ ΑΓΟΡΑΣ BESTÅ/INREDA. Σύστημα αποθήκευσης - PDF Free Download\nDownload "ΟΔΗΓΟΣ ΑΓΟΡΑΣ BESTÅ/INREDA. Σύστημα αποθήκευσης"\n1 ΟΔΗΓΟΣ ΑΓΟΡΑΣ BESTÅ/INREDA Σύστημα αποθήκευσης ΤΙ ΠΡΕΠΕΙ ΝΑ ΓΝΩΡΙΖΕΤΕ Το γυαλί ασφαλείας πρέπει να χειρίζεται με προσοχή! Μια χτυπημένη γωνία ή μια γρατζουνισμένη επιφάνεια μπορεί, σε εξαιρετικές περιπτώσεις, να προκαλέσει το ξαφνικό σπάσιμό του. Παρόλα αυτά, πάντα σε μικρά κομμάτια και όχι σε αιχμηρά θραύσματα. Αποφύγετε τις προσκρούσεις στα πλαϊνά, καθώς είναι το πιο ευάλωτο σημείο του γυαλιού. ΑΣΦΑΛΕΙΑ Αυτό το έπιπλο πρέπει να στερεωθεί στον τοίχο με τα εξαρτήματα τοίχου που περιλαμβάνονται. Τα υλικά σε κάθε τοίχο μπορεί να διαφοροποιούνται και γι αυτό απαιτούνται διαφορετικοί μηχανισμοί στήριξης. Χρησιμοποιήστε μηχανισμούς στήριξης κατάλληλους για τους τοίχους του σπιτιού σας (δεν περιλαμβάνονται). Μετρήστε τις διαστάσεις της τηλεόρασής σας. Τα μέτρα πρέπει να είναι μικρότερα από αυτά του επίπλου της τηλεόρασης. Μία κομψή σειρά αποθήκευσης για ένα όμορφο καθιστικό Η σειρά BESTÅ έχει σχεδιαστεί ειδικά για να καλύψει τις ανάγκες αποθήκευσής σας, ομορφαίνοντας παράλληλα το χώρο σας. Έτσι μπορείτε να χρησιμοποιήσετε τη σειρά για να κάνετε το καθιστικό σας τόσο όμορφο, όσο και λειτουργικό. Σας προσφέρει αρκετό χώρο για όλα τα πράγματά σας, από την επίπεδη οθόνη της τηλεόρασής σας, τα ηλεκτρονικά σας παιχνίδια και τα ηχοσυστήματα, μέχρι τα DVD και τα βιβλία σας. Μπορείτε να επιλέξετε μεταξύ μιας ψηλής, χαμηλής ή επίτοιχης σύνθεσης. Μπορείτε ακόμα να επιλέξετε μία σύνθεση με πόρτες για να κρύψετε την αταξία, ή με γυάλινες πόρτες για να αναδείξετε να αγαπημένα σας αντικείμενα. Η σειρά BESTÅ διατίθεται σε διάφορα χρώματα και φινιρίσματα, ώστε να μπορείτε να βρείτε αυτό που σας ταιριάζει. Χρειάζεστε βοήθεια; Ακόμα κι αν μπορείτε να κάνετε τα πάντα μόνοι σας, δε σημαίνει ότι είναι απαραίτητο. Αφήστε μας να σας βοηθήσουμε να κάνετε την αποθηκευτική σας λύση BESTÅ πραγματικότητα μέσω των υπηρεσιών μας. Προσφέρουμε υπηρεσίες όπως συγκέντρωση προϊόντων, μεταφορά στο σπίτι, συναρμολόγηση, ευκολίες πληρωμής με πιστωτικές κάρτες κ.λπ. Διαβάστε περισσότερα στο Όλα τα προϊόντα που παρουσιάζονται εδώ μπορεί να μην είναι διαθέσιμα στο κατάστημα. Παρακαλούμε επικοινωνήστε με το προσωπικό μας ή επισκεφτείτε το Για περισσότερες πληροφορίες συμβουλευτείτε το ταμπελάκι της τιμής. Όλες οι μονάδες χρειάζονται συναρμολόγηση.\n2 ΔΗΜΙΟΥΡΓΗΣΤΕ ΤΗ ΔΙΚΗ ΣΑΣ ΣΥΝΘΕΣΗ BESTÅ Το σύστημα BESTÅ έχει σχεδιαστεί ώστε να είναι ευέλικτο. Μπορείτε να επιλέξετε και να τοποθετήσετε τις ραφιέρες σας με τον καλύτερο τρόπο για το χώρο, τον τρόπο ζωής και το γούστο σας. Κρεμάστε τις μονάδες στον τοίχο ή τοποθετήστε τις στο δάπεδο δημιουργώντας την ιδανικότερη σύνθεση για εσάς. Μονάδες δαπέδου Όλες οι ραφιέρες BESTÅ μπορούν να τοποθετηθούν στο δάπεδο και διαθέτουν ρυθμιζόμενες βάσεις. Αν θέλετε να τοποθετήσετε πόδια, μπορείτε να επιλέξτε ανάμεσα σε διαφορετικά στιλ και φινιρίσματα (πωλούνται χωριστά). Ακόμα, στις ραφιέρες με μέγιστο ύψος 64 cm μπορείτε να τοποθετήσετε ροδάκια (πωλούνται χωριστά). Επίτοιχες μονάδες/μονάδες επέκτασης ύψους Πολλές από τις μονάδες μπορούν επίσης να αναρτηθούν στον τοίχο, ή να χρησιμοποιηθούν ως μονάδες επέκτασης ύψους. Για περισσότερες πληροφορίες, μπορείτε να δείτε τη σελίδα με όλα τα προϊόντα σε αυτόν τον οδηγό αγοράς. Δημιουργήστε συνδυασμούς Συνδυάστε ελεύθερα διαφορετικές ραφιέρες BESTÅ και δημιουργήστε μια σύνθεση που να ταιριάζει σε εσάς και τις ανάγκες σας. 2\n3 ΛΥΣΕΙΣ ΓΙΑ ΠΟΡΤΕΣ ΚΑΙ ΣΥΡΤΑΡΙΑ Δημιουργήστε τη δική σας σύνθεση επιλέγοντας τις πόρτες και τις προσόψεις συρταριών που σας ταιριάζουν. Για περισσότερα προϊόντα της σειράς BESTÅ όπως πόρτες και συρτάρια, επισκεφτείτε το Πάντα να ασφαλίζετε στον τοίχο τις ραφιέρες με ύψος πάνω από 64 cm. ΠΟΡΤΕΣ ΠΡΟΣΟΨΕΙΣ ΣΥΡΤΑΡΙΩΝ Πόρτα cm Πόρτα cm (τα χερούλια πωλούνται χωριστά) Πόρτα cm Πρόσοψη συρταριού cm Πρόσοψη συρταριού cm 32 cm 40 cm 120 cm 38 cm 40 cm 60 cm 64 cm 40 cm 60 cm 128 cm 40 cm 60 cm 192 cm 40 cm 60 cm 3\n4 ΣΚΕΛΕΤΟΙ BESTÅ ΟΛΑ ΤΑ ΠΡΟΪΟΝΤΑ ΚΑΙ ΟΙ ΤΙΜΕΣ BESTÅ ραφιέρα cm. 4 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 30 kg. Για λόγους ασφαλείας αυτή η ραφιέρα δεν πρέπει να αναρτάται στον τοίχο. Ανοιχτό γκρι Σκούρο καφέ Λευκό cm. 2 ρυθμιζόμενα ράφια. Προσαρμόστε τα ανάλογα με τις ανάγκες σας. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό BESTÅ ραφιέρα cm. 3 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 30 kg. Για λόγους ασφαλείας αυτή η ραφιέρα δεν πρέπει να αναρτάται στον τοίχο. Ανοιχτό γκρι Σκούρο καφέ Λευκό cm. 2 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 30 kg. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό cm. 4 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 30 kg. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό cm. 1 ρυθμιζόμενο ράφι. Προσαρμόστε το ανάλογα με τις ανάγκες σας. Μέγ. φορτίο/ράφι 30 kg. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό cm. 2 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 30 kg. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό cm. 2 ρυθμιζόμενα ράφια. Προσαρμόστε τα ανάλογα με τις ανάγκες σας. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό cm. 1 ρυθμιζόμενο ράφι. Προσαρμόστε το ανάλογα με τις ανάγκες σας. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό BESTÅ πάγκος TV cm. Μέγ. μέγεθος οθόνης: 60. Εξαερισμός στο επάνω μέρος του επίπλου που βελτιώνει την κυκλοφορία του αέρα γύρω από τα ηλεκτρονικά εξαρτήματα. Ενσωματωμένη διαχείριση καλωδίων. Δεν μπορεί να συνδυαστεί με τα πάνελ FRAMSTÅ. Ανοιχτό γκρι Σκούρο καφέ Λευκό BESTÅ πάγκος TV cm. Μέγ. μέγεθος οθόνης: 50. Εξαερισμός στο επάνω μέρος του επίπλου που βελτιώνει την κυκλοφορία του αέρα γύρω από τα ηλεκτρονικά εξαρτήματα. Ενσωματωμένη διαχείριση καλωδίων. Ανοιχτό γκρι Σκούρο καφέ Λευκό BESTÅ πάγκος TV cm. Μέγ. μέγεθος οθόνης: TV 32. Εξαερισμός στο επάνω μέρος του επίπλου που βελτιώνει την κυκλοφορία του αέρα γύρω από τα ηλεκτρονικά εξαρτήματα. Ενσωματωμένη διαχείριση καλωδίων. Σκούρο καφέ Λευκό cm. 4 ρυθμιζόμενα ράφια. Προσαρμόστε τα ανάλογα με τις ανάγκες σας. Μέγ. φορτίο/ράφι 15 kg. Μπορεί να αναρτηθεί στον τοίχο ή να τοποθετηθεί στο δάπεδο. Ανοιχτό γκρι Σκούρο καφέ Λευκό\n5 ΣΚΕΛΕΤΟΙ BESTÅ ΟΛΑ ΤΑ ΠΡΟΪΟΝΤΑ ΚΑΙ ΟΙ ΤΙΜΕΣ BESTÅ μονάδα αποθήκευσης TV 120x20/40x128 cm. Μέγ. μέγεθος επίπεδης οθόνης TV 46. Εξαερισμός στη μονάδα αποθήκευσης TV, βελτιώνει την κυκλοφορία του αέρα γύρω από τα ηλεκτρονικά εξαρτήματα. Ενσωματωμένη διαχείριση καλωδίων, που συγκεντρώνει και κρύβει τα καλώδια, ενώ παραμένουν εύκολα προσβάσιμα. Μπορεί να συμπληρωθεί με τον επίτοιχο βραχίονα για TV UPPLEVA, σταθερός. Μπορεί να συμπληρωθεί με τους βραχίονες INREDA, την πρόσοψη συρταριού BESTÅ και την πρόσοψη UPPLEVA για εξοπλισμό πολυμέσων. Σκούρο καφέ Λευκό BESTÅ BURS πάγκος TV cm. Ύψος 49 cm. Μέγ. φορτίο 100 kg. Γυαλιστερό λευκό Γυαλιστερό κίτρινο Γυαλιστερό μαύρο BESTÅ BURS επίτοιχο ράφι cm. Μέγ. φορτίο 35 kg. Περιλαμβάνονται τα χερούλια. Χωράει μέχρι και 118 DVD. Γυαλιστερό λευκό Γυαλιστερό κίτρινο Γυαλιστερό μαύρο BESTÅ BURS γραφείο cm. Γυαλιστερό λευκό\n6 BESTÅ ΡΟΔΑΚΙΑ, ΠΟΔΙΑ ΚΑΙ ΣΚΕΛΕΤΟΙ BESTÅ ροδάκι 7,5 cm. 2 τεμ. Ύψος 10 cm. Τα ροδάκια πρέπει να τοποθετούνται σε ραφιέρες με μέγιστο ύψος 64 cm. Επιχρωμιωμένο BESTÅ πόδι, ρυθμιζόμενο, 2 τεμ. Μέγ. ύψος 10 cm. Οι ραφιέρες με μήκος 120 cm χρειάζονται 5 πόδια, ενώ οι ραφιέρες με μικρότερο μήκος χρειάζονται 4 πόδια. Επιχρωμιωμένο BESTÅ πόδι, ρυθμιζόμενο 2 τεμ. Μέγ. ύψος 10 cm. Οι ραφιέρες με μήκος 120 cm χρειάζονται 5 πόδια, ενώ οι ραφιέρες με μικρότερο μήκος χρειάζονται 4 πόδια. Λευκό Μαύρο BESTÅ πόδι τετραγωνισμένο, 2 τεμ. Μέγ. ύψος 10 cm. Οι ραφιέρες με μήκος 120 cm χρειάζονται 5 πόδια, ενώ οι ραφιέρες με μικρότερο μήκος χρειάζονται 4 πόδια. Μαύρο Λευκό BESTÅ βάση σκελετού, επιχρωμιωμένο. Παρέχει στήριξη στο σκελετό. Δε χρειάζονται πόδια cm cm BESTÅ ΠΌΡΤΕΣ ΚΑΙ ΠΡΟΣΌΨΕΙΣ ΣΥΡΤΑΡΙΏΝ BESTÅ VARA BESTÅ VARA πόρτα cm. Ρυθμιζόμενοι Ανοιχτό γκρι Λευκό Σκούρο καφέ BESTÅ VARA πόρτα cm. Ρυθμιζόμενοι Ανοιχτό γκρι Λευκό Σκούρο καφέ Μπεζ Ροζ Μπλε BESTÅ VARA πόρτα cm. Ρυθμιζόμενοι Ανοιχτό γκρι Λευκό Σκούρο καφέ Μπεζ Ροζ Μπλε BESTÅ VARA πρόσοψη συρταριού cm cm. Ανοιχτό γκρι Λευκό Σκούρο καφέ BESTÅ VARA πρόσοψη συρταριού cm cm. Ανοιχτό γκρι Λευκό Σκούρο καφέ Μπεζ Ροζ Μπλε BESTÅ VARA γυάλινη πόρτα cm. Ρυθμιζόμενοι Διαφανές γυαλί/ανοιχτό γκρι Διαφανές γυαλί/λευκό Διαφανές γυαλί/σκούρο καφέ\n7 BESTÅ ΠΌΡΤΕΣ ΚΑΙ ΠΡΟΣΌΨΕΙΣ ΣΥΡΤΑΡΙΏΝ BESTÅ VASSBO BESTÅ VASSBO πόρτα cm. Ρυθμιζόμενοι Λευκό BESTÅ TOFTA πρόσοψη συρταριού cm cm. Γυαλιστερό μαύρο Γυαλιστερό λευκό Γυαλιστερό κίτρινο-λευκό Γυαλιστερό κίτρινο BESTÅ TOFTA BESTÅ VASSBO πόρτα cm. Ρυθμιζόμενοι Λευκό BESTÅ VASSBO πόρτα cm. Ρυθμιζόμενοι Λευκό BESTÅ VASSBO πρόσοψη συρταριού cm cm. Λευκό BESTÅ VASSBO πρόσοψη συρταριού cm cm. Λευκό BESTÅ VASSBO γυάλινη πόρτα cm. Ρυθμιζόμενοι μεντεσέδες. Μπορεί να τοποθετηθεί και ως συρόμενη πόρτα, εξοικονομώντας χώρο όταν είναι ανοιχτή. Λευκό BESTÅ TOFTA πόρτα cm. Ρυθμιζόμενοι Γυαλιστερό μαύρο Γυαλιστερό λευκό Γυαλιστερό κίτρινο-λευκό BESTÅ TOFTA πόρτα cm. Ρυθμιζόμενοι Γυαλιστερό μαύρο Γυαλιστερό λευκό Γυαλιστερό κίτρινο-λευκό Γυαλιστερό κίτρινο BESTÅ TOFTA πόρτα cm. Ρυθμιζόμενοι Γυαλιστερό μαύρο Γυαλιστερό λευκό Γυαλιστερό κίτρινο-λευκό Γυαλιστερό κίτρινο BESTÅ TOFTA πρόσοψη συρταριού cm cm. Γυαλιστερό μαύρο Γυαλιστερό λευκό Γυαλιστερό κίτρινο-λευκό BESTÅ LAXVIKEN BESTÅ MARVIKEN BESTÅ TOFTA γυάλινη πόρτα cm. Μπορεί να τοποθετηθεί και ως συρόμενη πόρτα, εξοικονομώντας χώρο όταν είναι ανοιχτή. Γυαλιστερό μαύρο Γυαλιστερό λευκό Γυαλιστερό κίτρινο-λευκό BESTÅ LAXVIKEN πόρτα cm. Η κυματιστή υφή της επιφάνειας δημιουργεί όμορφα σχέδια με τις σκιές και το φως. Ρυθμιζόμενοι μεντεσέδες. Λευκό BESTÅ LAXVIKEN πόρτα cm. Η κυματιστή υφή της επιφάνειας δημιουργεί όμορφα σχέδια με τις σκιές και το φως. Ρυθμιζόμενοι μεντεσέδες. Λευκό BESTÅ MARVIKEN πόρτα cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Ρυθμιζόμενοι μεντεσέδες. Λευκό BESTÅ MARVIKEN πόρτα cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Ρυθμιζόμενοι μεντεσέδες. Λευκό BESTÅ MARVIKEN πόρτα cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Ρυθμιζόμενοι μεντεσέδες. Λευκό BESTÅ MARVIKEN πρόσοψη συρταριού cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Συμπληρώνεται με το συρτάρι χωρίς πρόσοψη INREDA cm. Λευκό BESTÅ MARVIKEN πρόσοψη συρταριού cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Συμπληρώνεται με το συρτάρι χωρίς πρόσοψη INREDA cm. Λευκό\n8 BESTÅ ΠΌΡΤΕΣ ΚΑΙ ΠΡΟΣΌΨΕΙΣ ΣΥΡΤΑΡΙΏΝ BESTÅ GLASSVIKEN BESTÅ MARVIKEN γυάλινη πόρτα cm. Το εσωτερικό από το χερούλι μπορεί να συνδυαστεί με τη ραφιέρα χρησιμοποιώντας τα αυτοκόλλητα που περιλαμβάνονται. Ρυθμιζόμενοι μεντεσέδες. Λευκό BESTÅ GLASSVIK γυάλινη πόρτα cm. Οι γυάλινες πόρτες αναδεικνύουν τα αγαπημένα σας αντικείμενα, ενώ τα διατηρούν καθαρά από τη σκόνη. Ρυθμιζόμενοι μεντεσέδες. Λευκό/διαφανές γυαλί Λευκό/επιγαλακτωμένο γυαλί Μαύρο/διαφανές γυαλί Μαύρο/φιμέ γυαλί BESTÅ GLASSVIK γυάλινη πόρτα 60x38 cm. Οι γυάλινες πόρτες αναδεικνύουν τα αγαπημένα σας αντικείμενα, ενώ τα διατηρούν καθαρά από τη σκόνη. Ρυθμιζόμενοι μεντεσέδες. Λευκό/διαφανές γυαλί Λευκό/επιγαλακτωμένο γυαλί Μαύρο/διαφανές γυαλί Μαύρο/φιμέ γυαλί BESTÅ GUMHEM BESTÅ GUMHEM πόρτα cm. Η πόρτα διαθέτει όψη πεύκου που της δίνει μία όμορφη φυσική αίσθηση και εμφάνιση. Μπορεί να τοποθετηθεί και ως συρόμενη Όψη πεύκου BESTÅ GUMHEM πόρτα cm. Η πόρτα διαθέτει όψη πεύκου που της δίνει μία όμορφη φυσική αίσθηση και εμφάνιση. Μπορεί να τοποθετηθεί και ως συρόμενη Όψη πεύκου BESTÅ GUMHEM πρόσοψη συρταριού cm. Η πρόσοψη συρταριού διαθέτει όψη πεύκου που της δίνει μία όμορφη φυσική αίσθηση και εμφάνιση cm. Όψη πεύκου UPPLEVA UPPLEVA πρόσοψη για εξοπλισμό πολυμέσων, cm. Το τηλεχειριστήριο λειτουργεί μέσα από το ύφασμα, ώστε να μπορείτε να ρυθμίσετε τον ηλεκτρονικό εξοπλισμό σας, ακόμα κι αν η πρόσοψη είναι κλειστή. Συμπληρώνεται με τους βραχίονες INREDA και το μηχανισμό ανοίγματος με πίεση BESTÅ. Μαύρο Ανοιχτό γκρι\n9 ΕΞΑΡΤΗΜΑΤΑ BESTÅ BESTÅ μηχανισμός ανοίγματος με πίεση, 2 τεμ. Οι μηχανισμοί ανοίγματος με πίεση δίνουν στην αποθηκευτική σας λύση μία ενιαία εμφάνιση με καθαρές γραμμές, καθώς δε χρειάζονται χερούλια. Οι πόρτες και τα συρτάρια ανοίγουν με μία μικρή πίεση BESTÅ άνω πάνελ cm, γυαλί ασφαλείας. Το γυάλινο πάνελ προστατεύει το επάνω μέρος της ραφιέρας και δημιουργεί μία διαφορετική εμφάνιση. Περιλαμβάνονται τα εξαρτήματα ασφαλείας. Μαύρο Λευκό INREDA βραχίονες, 2 τεμ. Μπορούν να χρησιμοποιηθούν με τη ραφιέρα BESTÅ με βάθος 20 cm, ή με άλλες μονάδες που είναι πολύ ρηχές για τα κανονικά συρτάρια με μηχανισμό pull-out. Συμπληρώνονται με την πρόσοψη BESTÅ ή με πρόσοψη συρταριού (60x16 cm, 60x26 cm) BESTÅ ράγα για συρόμενες πόρτες, 2 τεμ. Κατάλληλη για ραφιέρες με ύψος 38 cm, 64 cm και 128 cm. Αλουμίνιο 120 cm Αλουμίνιο 180 cm UPPLEVA επίτοιχος βραχίονας, σταθερός. Συμβατός με VESA. Ταιριάζει στις περισσότερες επίπεδες οθόνες TV μεταξύ 19 32, και , ,99 UPPLEVA επίτοιχος βραχίονας, επικλινής/ περιστρεφόμενος. Συμβατός με VESA. Ταιριάζει στις περισσότερες επίπεδες οθόνες TV μεταξύ ,99 BESTÅ άνω πάνελ cm, γυαλί ασφαλείας. Το γυάλινο πάνελ προστατεύει το επάνω μέρος της ραφιέρας και δημιουργεί μία διαφορετική εμφάνιση. Περιλαμβάνονται τα εξαρτήματα ασφαλείας. Μαύρο Λευκό BESTÅ άνω πάνελ cm, γυαλί ασφαλείας. Το γυάλινο πάνελ προστατεύει το επάνω μέρος της ραφιέρας και δημιουργεί μία διαφορετική εμφάνιση. Περιλαμβάνονται τα εξαρτήματα ασφαλείας. Μαύρο Λευκό\n10 ΕΞΑΡΤΗΜΑΤΑ INREDA INREDA επιπλέον ράφι cm. Μέγ. φορτίο 13 kg. Ταιριάζει στις ραφιέρες BESTÅ, με βάθος 20 cm. Ανοιχτό γκρι Γυαλί Σκούρο καφέ Λευκό INREDA επιπλέον ράφι cm. Μέγ. φορτίο 30 kg. Ταιριάζει στις ραφιέρες BESTÅ, με βάθος 40 cm. Ανοιχτό γκρι Σκούρο καφέ Λευκό Γυαλί INREDA συρτάρι cm. Το συρτάρι δεν μπορεί να χρησιμοποιηθεί πίσω από πόρτες με μεντεσέδες. Ασημί INREDA συρτάρι χωρίς πρόσοψη, γκρι. Επιλέξτε την πρόσοψη που σας ταιριάζει ανάμεσα στις προσόψεις συρταριών BESTÅ. Δημιουργήστε την προσωπική σας σύνθεση. Συμπληρώστε με πρόσοψη συρταριού (60x26 cm) από το σύστημα BESTÅ. Περιλαμβάνονται οι οδηγοί και οι βίδες cm INREDA συρτάρι χωρίς πρόσοψη, γκρι. Συμπληρώστε με πρόσοψη συρταριού (60x16 cm) από το σύστημα BESTÅ. Περιλαμβάνονται οι οδηγοί και οι βίδες cm INREDA επιφάνεια οργάνωσης DVD 51x33 cm. Μπορεί να κοπεί στο επιθυμητό μέγεθος. Χωράει 36 DVD τοποθετημένα οριζόντια ή 54 DVD τοποθετημένα κάθετα. Γκρι ,99 INREDA επεκτεινόμενος σκελετός cm. Συμπληρώστε με την αρχειοθήκη SUMMERA ή το ένθετο ράφι INREDA. Ασημί SUMMERA αρχειοθήκη, 16 τεμ. Συμπληρώνει το σκελετό με εξάρτημα pull-out INREDA. Κατάλληλο για χαρτιά μεγέθους A4. Διάφορα χρώματα ,99 INREDA ένθετο ράφι cm. Συμπληρώνεται με τον επεκτεινόμενο σκελετό INREDA και δημιουργεί μια προσωρινή επιφάνεια εργασίας. Το πάνελ είναι είναι δύο όψεων: λευκό και μαύρο. Επιλέξτε την πλευρά που σας ταιριάζει. Μαύρο/λευκό INREDA ένθετο ράφι, καθρέφτης/γυαλί cm. Μετατρέπει την αποθηκευτική μονάδα σας σε ντουλάπι-βιτρίνα. Ταιριάζει στις ραφιέρες πλάτους 60 cm και βάθους 40 cm INREDA πλήρως επεκτεινόμενο συρτάρι, σκούρο γκρι. Συμπληρώστε με πρόσοψη συρταριού (60x26 cm) από το σύστημα BESTÅ. Συρτάρι με ενσωματωμένο φρένο για ομαλό και αθόρυβο κλείσιμο. Περιλαμβάνονται οι οδηγοί και οι βίδες cm INREDA πλήρως επεκτεινόμενο συρτάρι 60x7x40 cm. Συμπληρώστε με πρόσοψη συρταριού (60x16 cm) από το σύστημα BESTÅ. Συρτάρι με ενσωματωμένο φρένο για ομαλό και αθόρυβο κλείσιμο. Περιλαμβάνονται οι οδηγοί και οι βίδες\n11 ΑΞΕΣΟΥΑΡ TJENA κουτί cm. Μαύρο ,99 Ροζ ,99 Κίτρινο ,99 KASSETT κουτί με καπάκι, λευκό, 2 τεμ cm , cm , cm ,99 TJENA κουτί με καπάκι cm. Μαύρο ,99 Ροζ ,99 Κίτρινο ,99 PLUGGIS κουτί με καπάκι για χαρτί cm. Λευκό ,99 TJENA κουτί με καπάκι cm. Μαύρο ,99 Ροζ ,99 Κίτρινο ,99 PLUGGIS κουτί με καπάκι για DVD cm. Λευκό ,99 TJENA κουτί με καπάκι cm. Μαύρο ,99 Ροζ ,99 Κίτρινο ,99 Inter IKEA Systems B.V. 2007/2014 Οι τιμές ισχύουν έως 15 Αυγούστου 2015


Πόπη Διαμαντάκου εναντίον Λάκη Λαζόπουλου | Star.gr\nΠόπη Διαμαντάκου εναντίον Λάκη Λαζόπουλου\nΧαρακτήρισε την εκπομπή «Τσαντιριώτικη θολούρα» !\nΗ Πόπη Διαμαντάκου στη στήλη της στην εφημερίδα «Τα Νέα», αναφέρθηκε στην πρεμιέρα του Λάκη Λαζόπουλου και στις αναφορές του στη Χρυσή Αυγή.\nΟ τίτλος της ήταν «Τσαντιριώτικη θολούρα» και για πρώτη φορά είδαμε τέτοια κριτική σε βάρος του κωμικού.\nΗ τηλεκριτικός αναφέρει πως «θα σταθούμε μόνο σε ένα σημείο της εκπομπής, στην εκτενή αναφορά στο φαινόμενο Χρυσή Αυγή. Θεμιτός στα πλαίσια της σάτιρας, αλλά όταν ξεπερν�� τα όρια της για να ''χαϊδέψει'' το κοινό της, αντί να το φέρει αντιμέτωπο με τον ίδιο του τον εαυτό , τότε πρόκειται για κοινό λαϊκισμό».\nΚαι στον ίδιο τόνο συνέχισε «διαπιστώσαμε την αγωνία του Λάκη Λαζόπουλου στην πρεμιέρα της εκπομπής του ''Τσαντίρι'' από έναν τέτοιου είδους απλουστευτικό συσχετισμό, την περίφημη θεωρία της ταύτισης των ''δυο άκρων'' στην πολιτική σκηνή, που προφανώς θεώρησε ότι αφαιρει τα νοήματα και την πολιτική ουσία για να συνθέσει έναν τρομοκρατικό, πλην άκρως επικοινωνιακό συμβολισμό».\nΑκόμα, τόνισε πως «ο λαϊκισμός δεν χωρίζεται σε καλό και κακό. Ουδεμία αντίρρηση ότι ο Λάκης Λαζόπουλος είναι πολύ έμπειρος στο επικοινωνιακό παιχνίδι. Ειδήμων.Όπως κάθε καλλιτέχνης της σάτιρας και ο συγκεκριμένος είναι μαέστρος στο είδος. Κάθε του εκπομπή μια υπερπαραγωγή, όχι με την έννοια του σκηνικού πλούτου, αλλά με την έννοια της διαχείρισης σύμβολων και συμβολισμών».